Χρησιμοποιήστε ένα προσαρμοσμένο domain για τη βιτρίνα του μεταπωλητή μου | Μεταπωλητής Basic και Pro - Βοήθεια GoDaddy GR\nΠροσαρμόστε τη βιτρίνα του καταστήματός σας εμφανίζοντας το δικό σας όνομα domain στη γραμμή διευθύνσεων του προγράμματος περιήγησης στο web. Για παράδειγμα, το URL του καταστήματός σας μπορεί να εμφανίζεται ως www.coolexample.com αντί για την προεπιλεγμένη διεύθυνση secureserver.net.\nΣημείωση: Για λόγους ασφαλείας, περιορίζουμε αυτήν τη δυνατότητα σε συγκεκριμένες σελίδες της βιτρίνας σας. Όταν οι πελάτες εισέρχονται σε ασφαλείς περιοχές της βιτρίνας σας, εμφανίζεται η προεπιλεγμένη διεύθυνση URL αντί του προσαρμοσμένου domain σας.\nΕπιλέξτε Ρυθμίσεις και , στη συνέχεια, επιλέξτε Πληροφορίες εταιρείας .\nΣτην περιοχή Ρύθμιση domain Storefront , εισαγάγετε το προτιμώμενο domain κατάστημα προώθησης .\nΑν χρησιμοποιείτε ένα Plugin μεταπωλητή για τη βιτρίνα σας, επιδείξτε τη μοναδική σας επωνυμία με ένα δευτερεύον domain , όπως το shop.coolexample.com.\nΑν έχετε μια τυπική βιτρίνα, προτείνουμε να δημιουργήσετε ένα δευτερεύον domain και την προώθηση domain .\nΑν το όνομα domain που καταχωρήσατε είναι κατοχυρωμένο στον ίδιο λογαριασμό και χρησιμοποιείτε τους nameservers μας, μην επιλέξετε το πλαίσιο δίπλα στο στοιχείο Διαχειρίζομαι το DNS μου . Θα ενημερώσουμε αυτόματα το DNS για εσάς.\nΠροαιρετικά: Για να χρησιμοποιήσετε διαφορετικό όνομα domain, επιλέξτε το πλαίσιο δίπλα στην επιλογή Διαχείριση της DNS . Θα χρειαστεί να ενημερώσετε το CNN DNS του domain σας, ώστε να παραπέμπει στο cdrapplication.secureserver.net πριν μπορέσουμε να το συνδέσουμε με τη βιτρίνα σας. Δείτε πώς:\nΓια domain που είναι κατοχυρωμένα με την GoDaddy - προσθέστε μια νέα εγγραφή CNAME για το δευτερεύον domain που καταχωρήσατε παραπάνω και τοποθετήστε το CNAME στο cdrapplication.secureserver.net .\nΓια domain που είναι κατοχυρωμένα εκτός της GoDaddy - επικοινωνήστε με τον υπολογιστή σας φιλοξενίας για οδηγίες σχετικά με την ενημέρωση του server σας.\nΕισαγάγετε ένα Αρχικό URL , το προτιμώμενο domain σας για την αρχική σελίδα του καταστήματός σας.\nΕπιλέξτε Αποθήκευση . Μπορεί να χρειαστούν έως και 48 ώρες για να εφαρμοστούν πλήρως οι αλλαγές στο DNS.\nΠροσαρμόστε τη βιτρίνα του καταστήματός σας με το Προσθήκη μεταπωλητή από το WordPress και GoDaddy .\nΧωρίς την προσθήκη μεταπωλητών, μπορείτε ακόμα να προσαρμόσετε την τυπική βιτρίνα σας για μια απρόσκοπτη εμπειρία πελάτη.\nΚατανόηση λογαριασμών στο πρόγραμμα Μεταπωλητής


Γαληνός - Σκεύασμα - DIOZI F.C.TAB 5MG/TAB BTx28 (Alu-PVC/PCTFE blister) - Οδηγίες χρήσης\nΓια τη θεραπεία της στυτικής δυσλειτουργίας σε ενήλικες άνδρες. Για να είναι αποτελεσματική η ταδαλαφίλη, για τη θεραπεία της στυτικής δυσλειτουργίας απαιτείται να υπάρχει σεξουαλική διέγερση. Θεραπεία ...\nΤα δισκία συσκευάζονται σε κυψέλες από PVC/PCTFE/αλουμινίου. 4, 14, 28 και 30 επικαλυμμένα με λεπτό υμένιο δισκία. Μπορεί να μην κυκλοφορούν όλες οι συσκευασίες.


Θρησκεία και ιερείς: Εκπροσωπούν στ' αλήθεια το Θεό; - Σελίδα 2 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,963 μέλη και 2,478,095 μηνύματα σε 78,924 θέματα. Αυτή τη στιγμή μαζί με εσάς απολαμβάνουν το e-steki άλλα 436 άτομα.\nH kleftra οι φωνές στο κεφάλι της, της είπαν κι έγραψε: στις 14:14, 22-06-05:\nkleftra συμφωνω μάζι σου αλλά,Αφού ο Χριστός τους όρισε ως συνεχιστή του έργο του την εκκλησία αυτό σημαίνει ότι η συνέχεια του έργο του είναι η σημερινή της μορφή. Δεν λέω ότι σημερινή μορφή έχει καμία σχέση με την αρχική ιδέα ή ότι συμφωνώ με την σημερινή μορφή της ιδέας αλλά όταν κρίνουμε κάτι , τουλάχιστον εγώ , δεν κρίνω με βάση την αρχή του μόνο ή την αρχική ιδέα. Και γενικά είμαι της άποψης ότι αν αναφερόμαστε στον Χριστιανισμό πρέπει να λαμβάνουμε υπόψη και την σημερινή κατάσταση.\nΈχεις δίκιο ούτε εγώ κρίνω κάτι απο το πως ξεκίνησε,μιλώ για το πως κατέληξε.Απλώς το τονίζω αυτό(την διαφορά δλδ στην έννοια εκκλησία)γιατί έχω κουραστεί να θεωρεί ο κλήρος κι αρκετοί στενόμυαλοι πιστοί,ότι η εκκλησία έχει το αλάνθαστο γιατί επιτελεί θεάρεστο έργο.Μου θυμίζει τους "έλεω Θεώ ηγεμόνες"του μεσαίωνα.Η διδασκαλία και το νόημα του χριστιανισμού έχει καταλήξει μετά απο αιώνες σαν "χαλασμένο τηλέφωνο"που λέει ο πρώτος μια λέξη και στον τελευταίο φτάνει άλλη.\nO Rempeskes έγραψε: στις 01:34, 17-07-05:\nΕκκλησία και Χριστιανισμός... Μάλιστα.\nΓια να δούμε πιο προσεκτικά και τα δύο...\nΧριστιανισμός λέει η Εγκυκλοπαίδεια της Νέας Γενιάς, είναι ένα αποσχιστικό του Ιουδαϊσμού κίνημα, το οποίο κλπ κλπ. Δεν αναφέρει όμως το προφανές: Ο Χριστιανισμός πέθανε μαζί με το Χριστό. Ο φτωχός και πρώην ψαράς Πέτρος (1), δε μπορούσε βέβαια να αποτελέσει τον συνεχιστή του κινήματος. Τη λύση έδωσε ο τυχοδιώκτης Παύλος. Η Ιουδαία τότε ψυχορραγούσε. Οι (β)Ρωμαίοι του Τίτου έκαψαν και λεηλάτησαν την Ιερουσαλήμ, τολμώντας ακόμα να γκρεμίσουν εώς θεμελίων τον Δεύτερο Ναό του Σολωμόντα. Οι πιστοί βρέθηκαν εγκαταλελειμμένοι. Ο Πέτρος εκμεταλλέυτηκε αυτή τη κατάρρευση, και εμφανίστηκε σαν ...Ισαπόστολος, στους ανθρώπους που πρότερα εδίωκε. Σύντομα, επέβαλλε τις απόψεις του στο Πέτρο, και συμπλήρωσε τις απλές στη σύλληψη ιδέες του Χριστού -ο οποίος, απλά, ρητόρευε στις πλατείες- σε ένα εκτρωματικό σύστημα πίστεως, απόλυτα ταιριαστό των ανθρώπων που θα καλούντο να το υπηρετήσουν, σα το Χριστόδουλο καλή ώρα. Οπότε, θα μου επιτρέψετε στη συνέχεια να ονομάζω αυτό το κίνημα "Παυλισμό".\nΗ Εκκλησία τώρα. Η μεγαλύτερη εγκληματική και τρομοκρατική οργάνωση που έχει υπάρξει ποτέ. Μια συμμορία, από τα χαμηλότερα κλίμάκια εώς τον Πάτερ Φαμίλια. Ένας οργανισμός που πουλάει την Ελπίδα, όταν δεν τη ξεπουλάει. Που συνεργάζεται με τους Κρατούντες. Που τόλμάει τόσους αιώνες, να διακυρήττει με εμπύρειους λόγους το Μονοπώλιο της Αλήθειας. Ανευθυνοϋπεύθυνοι χρυσοντυμένοι παχύσαρκοι Εντολοδότες, του μοναδικού Θεού που λατρευούν οι άνθρωποι από την Απαρχή της δημιουργίας: Του Χρήματος. Και, αφηνόμεθα στα λερωμένα τους χέρια για καθοδήγηση, μπροστά στην αδυναμία μας να δεχτούμε τη φρίκη της πραγματικότητας, λες και ο θεός χρειάζεται μεσάζοντες για να φορολογούν τις προσευχές.\nΟ θεός φταίει και για τα δύο. Ας μιλούσε όταν έπρεπε.\n(1 ) Δεν έχω τίποτα με τους ψαράδες. Αρκεί να μην μετατρέπονται αυτονυκτί σε προφήτες.\nO iJohnnyCash έγραψε: στις 04:05, 17-07-05:\nΈγω σταθώ μόνο σε αυτό γιατί με όλα τα παραπάνω (σχεδόν) συμφωνώ ..... αλλά φοβάμαι πολύ ότι θα βγώ εκτός θέματος ....\nΑν ο θεός μιλούσε όταν έπρεπε τότε θα είχε σαν αποτέλεσμα να επέμβει στην ζωή του ανθρώπου που αν δεχτούμε ότι ο χριστός είναι υιός του θεού ή τουλάχιστον ακολούθαγε το μονοπάτι που ο θέος ήθελε να ακολουθήσει η ανθρωπότητα τότε αυτό είναι ενάντια στα "πιστεύω" του μιας και θέλει την ανθρωπότητα να επιλέγει ελεύθερα τον δρόμο της!\nH bunny217 Περίεργα συναισθήματα έγραψε: στις 11:53, 17-07-05:\nΜπαααα η Εκκλησία πλέον κοιτάει μόνο το οικονομικό της συμφέρον με όλα αυτά που γίνονται αυτό έχω καταλάβει :/\nO Rempeskes έγραψε: στις 01:07, 14-08-05:\nτότε αυτό είναι ενάντια στα "πιστεύω" του μιας και θέλει την ανθρωπότητα να επιλέγει ελεύθερα τον δρόμο της!\nΘα 'χες ανάψει μια ωραία πυρά, σε κάτι άλλες εποχές...\nO iJohnnyCash έγραψε: στις 10:39, 14-08-05:\nΠαντελώς αδιαφόρο μου είναι , αυτό που έχω να πω πάντα θα το λέω και ας με αφορισουν.\nO gademis "ένα προσωπικό μήνυμα" έγραψε: στις 11:24, 14-08-05:\nΟχι, η συγκεκριμένη θέση (οτι ο Θεός δέν επεμβαίνει λόγω της ελευθερίας θέλησης του ανθρώπου) είναι αρκετά συμβατή με το δόγμα της εκκλησίας.\nO Skeftomilos έγραψε: στις 11:04, 07-10-05:\nΚαταπληκτική η παρατήρηση του Rempeskes σχετικά με τη διάκριση Χριστιανισμού και Παυλισμού. Πραγματικά ανάμεσα σε Παυλισμό και Πασταφαριανισμό δεν ξέρω τι να διαλέξω!\nQuiz : Ποιος είπε την παρακάτω φράση;\nΚι όταν κάνετε προσευχή μη γίνεστε σαν τους υποκριτές. Γιατί αγαπάνε μέσα στις συναγωγές και στις γωνιές των μεγάλων δρόμων να στέκουν και να προσεύχονται για να φανούν στους ανθρώπους. Αληθινά σας λέω έλαβαν την πληρωμή τους. Μονάχα εσύ όταν κάνεις προσευχή, μπες μέσα στο κελί σου και κλείνοντας την πόρτα προσευχήσου στον Πατέρα σου κρυφά. Κι ο Πατέρας σου βλέπει, και κρυφά θα σε ανταμείψει. Και στην προσευχή σας μη μωρολογάτε σαν τους υποκριτές, γιατί νομίζουν πως με την πολυλογία τους θα εισακουστούν. Μην τους μοιάσετε λοιπόν, γιατί ξέρει ο Θεός ο Πατέρας σας τι σας χρειάζεται πριν του το ζητήσετε. Λοιπόν έτσι εσείς να προσεύχεστε: Πατέρα μας εσύ μέσ' τα ουράνια... (κ.λπ. το Πάτερ ημών)\nH Κακή Επιρροή εχμ... είπε γεια ...κι έγραψε: στις 13:03, 07-10-05:\nαυτό δεν είναι φράση.. αυτό είναι ολόκληρος στοίχος\nO iJohnnyCash έγραψε: στις 21:18, 07-10-05:\nΚαλά εγώ δεν μπορώ να καταλάβω ποίο το νόημα του quiz\nO Skeftomilos έγραψε: στις 04:38, 08-10-05:\nΜόλις απαντηθεί θα καταλάβεις, trust me!\nH Κακή Επιρροή εχμ... είπε γεια ...κι έγραψε: στις 12:10, 08-10-05:\nκατά Ματθαίον Ευαγγέλιο.... στ. 5-8 (νομίζω? )\nO iJohnnyCash έγραψε: στις 12:13, 08-10-05:\nΑπαντήθηκε αλλά εξακολουθώ να μην καταλαβαίνω το νόημα του κουιζ\nH Palladin έχω ένα μυστικό που όλα τα ομορφαίνει, έγραψε: στις 12:26, 08-10-05:\nSkeftomilos έχω την εντύπωση ότι το είπε ο Χριστός. Εννοείς ότι η μορφή και οι πράξεις της εκκλησίας είναι τελείως αντίθετες από όσα είπε ο Χριστός??\nO Skeftomilos έγραψε: στις 22:13, 08-10-05:\nYeap, πολύ σωστά, στο κατά Ματθαίο! Είναι η πιο χτυπητή αντίφαση που έχω εντοπίσει στο Χριστιανισμό μέχρι σήμερα. Πολύ συχνά βλέπω στο γεμάτο κόσμο λεωφορείο κάποιον να κάνει το σταυρό του καθώς περνάμε μπροστά από μια εκκλησία. Τότε σκέφτομαι με θλίψη ότι τιμά το Θεό του παραβιάζοντας με τον πιο κραυγαλέο τρόπο τις εντολές Του. Ωστόσο δεν πρόκειται για υποκρισία, αλλά για απόλυτη άγνοια.\nQuiz 2 : Τι δεσμεύσεις εκ μέρους του πιστού συνεπάγεται η απαγγελία του Πάτερ ημών; Ή αλλιώς μεταφράστε σε κατανοητή γλώσσα το Πάτερ ημών.\nH crazyhelen Ελένη έγραψε: στις 13:59, 08-11-05:\nΝαι ανακάλυψαν την φωτιά που δεν καίει και που είναι στην αρχή γαλαζοπράσινη και πάει σε όλο το χώρο στα κεφάλια των πιστών .....\nΜπορεί να μισείς τους ιερείς αλλά μην ισοπεδώνεις τα πάντα .....\nΕπ'ουδενί λόγο δεν θα "φόρτωνα" συζητώντας για την πίστη του καθενός στον Θεό, στον Αλάχ ή οπουδήποτε. Αλλά, αλίμονο, μην προσπαθήσεις να μου παρουσιάσεις τους παπάδες (ποτέ δεν χρησιμοποιώ τη λέξη "ιερείς" γιατί με πιάνουν τα γέλια) άξιους να διδάσκουν τον λόγο Του Θεού. Αυτοί είναι πιο βρώμικοι και από την ίδια τη βρώμα (με απειρο-ελάχιστες εξαιρέσεις). Έχω άπειρες προσωπικές ιστορίες να σου πω και άλλες τόσες που έχω ακούσει από γνωστούς, εφημερίδες, τηλεόραση. Επομένως, μην μου λες εμένα για ισοπέδωση, γιατί ειλικρινά με βγάζεις έξω από τα ρούχα μου.\nO simboy έγραψε: στις 14:02, 08-11-05:\nΕξω από τα ρούχα σου ? είσαι ωραία τουλάχιστον ? :ppppp\nΑγαπητέ άγνωστε ψηφιακέ φίλε επέτρεψέ μου να έχω και εγώ τις δικές μου απόψεις μιας και ξέρω ιερέα που επισκέπτετε φυλακές και που έχει γυρίσει στο μοναστήρι ξυπόλητος επειδή έδωσε τα παπούτσια του\nΕίπες μόνη σου βλέπω ότι θα περιμένεις όσο χρειαστεί για να αποδειχθεί ότι δεν είναι αλήθεια η αγιότητα και το άφθαρτο σώμα του Αγίου\nΑρα εσύ περιμένεις απλά να αποδειχτεί η απιστία σου\nΕμένα πάλι 1765 χρόνια μου αρκούν για να πεισθώ\nO The Djinn έγραψε: στις 14:06, 08-11-05:\nΟι εξεραισεις ειναι περισσοτερες... απλως αυτοι οι "σαπιοι" ειναι που φαινονται-ακουγονται περισσοτερο....\nΚαι ξαναμπες στα ρουχα σου!\nΜε εβγαλαν εμενα τις προαλλες και ημουν ενα Σαββατοκυριακο τεζα!\nΠλακα κανω, μην παρεξηγηθεις ετσι;\nΑπλως για να ριξουμε λιγο τους τονους...\nO iJohnnyCash έγραψε: στις 21:44, 15-03-06:\nΚαι τελος μια ερωτηση.\nΓια πιο λογο τελευταια βλεπω ατομα να υπερηφανευονται οτι δεν πιστευουν πουθενα και να ειρωνευονται αυτους που δηλωνουν πιστοι σε κατι??\nΠραγματικα δεν το καταλαβαινω και το βλεπω αρκετα συχνα.\nκατα την γνωμη επειδη οι φανατικοι τις εκκλησιας συνχνα κανουν πραξεις που μπορουν να προκαλεσουν γελιο. Ακομη και καμια φορα το ποσο κολλημενη ειναι ειναι αρκετο καποιος να ειναι περιφανος που δεν πιστευει\nO vaguraw έγραψε: στις 22:04, 15-03-06:\nΜα ρε παιδια ελεος πια με τους κολλημενους.Ας τους αφησουμε στην ακρη.Με το να λεμε οτι "οι κολλημενοι εκεινο οι κολλημενοι το αλλο" γινομαστε εμεις κολλημενοι μου φενεται!!\nΤο να πιστευεις δεν σημαινει οτι ανηκεις σε μια μαζα ουτε και το να μην πιστευεις.Στο κατω κατω απ'οτι διδασκεται ο Χριστος παταξε τα κλισέ και ητανε φορεας ανανεωσης.Γιατι πρεπει να στιγματιζεται μια ιδεα απο τις πραξεις μερικων εκπροσωπων της??


Πεζοπορία Λιμνάκαρο - Αφέντης Χριστός - Σελάκανο - vgargan.gr\nΠεζοπορία Λιμνάκαρο – Αφέντης Χριστός – Σελάκανο\nΜαΐ, 30, 2016 Αναρτήθηκε σε Ιστορίες\nΑυτή ήταν η πρώτη μου πεζοπορία με μαύρη ετικέτα δηλ. διάρκειας 10 ωρών και πάνω και υψομετρική διαφορά μεγαλύτερη από 1000μ. Όπως είναι φυσικό, σκέψεις για το εγχείρημα υπήρχαν τόσο δικές μου όσο και φίλων που κατέχουν αλλά η καλή φυσική κατάσταση που διάγω την τελευταία περίοδο με έκανε να πιστέψω στον εαυτό μου και να δεχτώ την πρόκληση.\nΓια την ακρίβεια μας πήρε 10,5 ώρες για να διανύσουμε περίπου 16χλμ ξεκινώντας από το οροπέδιο Λιμνάκαρο στα 1130μ, φτάνοντας στην εκκλησία του Αφέντη Χριστού στα 2153μ και τερματίζοντας στον οικισμό Σελάκανο στα 917μ. Ο καιρός ήταν σύμμαχος, αφού περίπου στο μεγαλύτερο μήκος της διαδρομής η ελαφριά συννεφιά έκανε τις συνθήκες περπατήματος πολύ καλές. Το τοπίο επιβλητικό και η κρητική φύση στο γνώριμο πια ανοιξιάτικο οίστρο της. Η καταπληκτική θέα από την εκκλησία του Αφέντη Χριστού, βλέποντας σχεδόν το μισό δυτικό νομό Λασιθίου και το μισό ανατολικό νομό Ηρακλείου, αποζημίωσε την κάθε βαριά ανάσα της ανάβασης. Η ανομβρία της φετινής χρονιάς ήταν και εδώ εμφανής καθώς οι 2-3 πηγές που βρισκόταν στη διαδρομή είχαν ελάχιστο νερό και τα δύο φαράγγια εντελώς στεγνά.\nΗ πορεία απαιτούσε πολύ καλή φυσική κατάσταση τόσο σε επίπεδο αντοχής κατά την ανάβαση όσο και μυοσκελετικού συστήματος κατά την κατάβαση καθώς οι μεγάλες κλίσεις και το σαθρό έδαφος καταπονούσαν πολύ τις αρθρώσεις και γενικότερα τα κάτω άκρα. Η παρέα ήταν πολύ καλή όπως πάντα όμως επιπλέον λόγου του βαθμού δυσκολίας συμμετείχαν λίγοι και έμπειροι πεζοπόροι οι οποίοι με αρκετό χιούμορ και διάθεση για πειράγματα έκαναν τη διαδρομή ευχάριστη. Υπήρξαν μερικές ευτυχώς ελαφριές πτώσεις χωρίς ιδιαίτερους τραυματισμούς. Μέτα τις 7-8 ώρες πεζοπορίας, η κόπωση ήταν αρκετή για αρκετούς από μας και το μυαλό ήταν στραμμένο στο «πόσο θέλουμε ακόμα να φτάσουμε” και όχι στη φύση, η οποία στο προς το τέλος της διαδρομής ήταν πολύ όμορφη λόγο του δάσους Σελάκανου. Τέλος, η ωριαία στάση στην Ταβέρνα της Αγ. Παρασκευής για ρακή ή μπύρα συνοδείας υπέροχων μεζέδων ήρθε να ολοκληρώσει την αίσθηση ικανοποίησης της ημέρας. Θέλω να ευχαριστήσω όλους τους συνοδοιπόρους και ιδιαίτερα τον αρχηγό Μιχάλη Καργιωτάκη για την όμορφη και μοναδική εμπειρία!


Στις Η.Π.Α. επαναλαμβάνεται η ίδια ιστορία | Cretalive ειδήσεις\n7 ΙΟΥΝΙΟΥ 2020 / 07:25\nΣτις Η.Π.Α. επαναλαμβάνεται η ίδια ιστορία\nΤο τεράστιο κύμα αγανάκτησης για την δολοφονία του Τζορτζ Φλόϊντ πέρα από τις Η.Π.Α. ξαπλώθηκε γρήγορα σ΄ όλο τον κόσμο. Η αγανάκτηση αυτή έχει προέλθει από τις αδικίες που έχουν υποστεί οι μαύροι Αμερικάνοι αλλά και από την ατιμωρησία που απολαμβάνει η αστυνομία.\n«Δεν μπορώ να αναπνεύσω». Αυτά ήταν τα τελευταία λόγια του Τζορτζ Φλόϊντ που δολοφονήθηκε από την αστυνομία στη Μινεάπολη των Η.Π.Α. στις 25 Μαΐου. Ήταν αφροαμερικανός και άοπλος. Αυτό δεν είναι ένα καινούργιο γεγονός, η ιστορία έχει ξανασυμβεί και θα συνεχίσει να συμβαίνει αν δεν εξαλειφτεί ο φυλετισμός που κρατά γερά στις Η.Π.Α. και υποθάλπεται από τον πρόεδρο της.\nΣτις Η.Π.Α. διεπράχθη ένα φυλετικό έγκλημα. Όλοι είδαμε τις οικείες πλέον σε εμάς εικόνες, που τις βλέπουμε να επαναλαμβάνονται συχνά στις Η.Π.Α. με αποτέλεσμα η πλειονότητα του αμερικάνικου λαού να ξεσηκωθεί αλλά και σ΄ όλο τον κόσμο, δείχνοντας τον έντονο θυμό του. Οι διαδηλωτές έκαψαν και καίγουν καταστήματα, λεηλατούν, γεγονότα που έφεραν την απαγόρευση της κυκλοφορίας. Κάθε χρόνο στις Η.Π.Α., στατιστικές και μελέτες μαρτυρούν την δυσαναλογία της αστυνομικής βίας εναντίων αφροαμεριοκανών. Αυτό συμβαίνει τακτικά στις Η.Π.Α. όπου η αστυνομία λειτουργεί ως στρατιωτικοποιημένη αστυνομική δύναμη. Ο ρόλος της είναι να συλλάβει και να φυλακίσει και πάντα παίζει το ρόλο του καλού που αναζητά τους κακούς. Άλλωστε αυτό δεν κάνουν οι αστυνομίες σ΄ όλο τον κόσμο. Αλλά τι έκανε ο αφροαμερικανός που δολοφονήθηκε από την αστυνομία; Πλήρωσε με πλαστό λογαριασμό σ΄ ένα μανάβικο.\nΤο τεράστιο κύμα αγανάκτησης για την δολοφονία του Τζορτζ Φλόϊντ πέρα από τις Η.Π.Α. ξαπλώθηκε γρήγορα σ΄ όλο τον κόσμο. Η αγανάκτηση αυτή έχει προέλθει από τις αδικίες που έχουν υποστεί οι μαύροι Αμερικάνοι αλλά και από την ατιμωρησία που απολαμβάνει η αστυνομία. Ταυτόχρονα υπάρχει και η αγανάκτηση προς τον πρόεδρο τους που δεν δείχνει καμία ενσυναίσθηση και που δεν ζητά εθνική ενότητα που σκοπό έχει να μεγαλώνει την διχόνοια στη χώρα του με την ελπίδα να κερδίσει στις επόμενες εκλογές.\nΟ σημερινός μαύρος θυμός είναι η συνέχεια μιας αμερικανικής ιστορίας, της ιστορίας του ρατσισμού, που εξελίσσεται εν μέσω της πανδημίας και της αμερικανικής οικονομικής κρίσης. Τις συνέπειες θα τις δούμε σύντομα. Να παρατηρήσουμε ότι οι αγανακτισμένοι που διαμαρτύρονται δεν είναι μόνο μαύροι. Διαμαρτύρονται και οι λευκοί και είναι αυτοί που δέχονται την ταξική βία από την αστυνομία.\nΔεν είναι βέβαια η βία της αστυνομίας χαρακτηριστικό μόνον της αμερικανικής αστυνομίας. Πριν την πανδημία, αστυνομική βία έχουμε βιώσει και εμείς στον τόπο μας. Με την πρώτη ευκαιρία η ελληνική αστυνομία μας δείχνει τα δόντια της. Όχι βέβαια στον ίδιο βαθμό που την βλέπουμε στις Η.Π.Α. Υπάρχει διαφορά λόγω της δημοκρατίας μας. Όμως μέσα στους κόλπους της αστυνομίας υπάρχουν αστυνομικοί που λειτουργούν ανεξέλεγκτα, που παραβαίνουν το νόμο και ποτέ δεν τιμωρούνται.\nΤα γεγονότα του Έβρου, βέβαια, μας έδειξαν μια άλλη αστυνομία. Αυτό οφείλεται στην σωστή καθοδήγηση εκ μέρους της κεντρικής διοίκησης αυτής και μπροστά βέβαια στον εξωτερικό κίνδυνο. Αυτή την αστυνομία θέλουμε. Μήπως ήρθε η ώρα να αναθεωρήσουμε ορισμένα πράγματα μέσα στην αστυνομία; Στις Η.Π.Α. υπάρχει ο ρατσισμός πράγμα που εμείς στον τόπο μας δεν έχουμε. Όμως δεν έχουμε καλή επιλογή ούτε εκπαίδευση του προσωπικού, γι΄ αυτό και συναντάμε αυτή τη βία που ασκούν αστυνομικοί στους πολίτες.\nΔημήτρης Μιμής ΗΠΑ Τζορτζ Φλόιντ


ΠΩΣ ΝΑ... | Φτιάξτε τον αστρολογικό σας χάρτη\nΗ αστρολογία είναι ένα hobby που, λιγότερο ή περισσότερο σοβαρά, βασίζεται στην επιστήμη της αστρονομίας για να δημιουργήσει απόψεις και συμπεράσματα για τον χαρακτήρα του κάθε ατόμου. Η δημιουργία ενός αστρολογικού (γενέθλιου) χάρτη πάει ένα βήμα παραπέρα τους λάτρεις της.\nΟ αστρολογικός -ή γενέθλιος- χάρτης είναι η εικόνα του ουρανού την στιγμή που γεννηθήκαμε, στον τόπο στον οποίο γεννηθήκαμε. Κοιτάζοντας τον ουρανό από την Γη ο πρώτος φαίνεται σαν ένα τεράστιο ημισφαίριο. Αν περιορίσουμε τον ουρανό σε δύο διαστάσεις βλέπουμε έναν κύκλο με την Γη στο κέντρο. Η Γη κινείται γύρω από τον Ήλιο και γύρω από τον εαυτό της, ενώ σε συγκεκριμένες θέσεις γύρω από αυτήν, βρίσκονται και άλλα ουράνια σώματα, τα οποία -σύμφωνα πάντα με τους αστρολόγους- επηρεάζουν τα χαρακτηριστικά του ατόμου την στιγμή που γεννιέται, διαμορφώνοντας έτσι τον χάρτη του. Στην πραγματικότητα, λοιπόν, ο αστρολογικός χάρτης δεν «φτιάχνεται», αλλά βρίσκεται.\nΈνας πλήρης αστρολογικός χάρτης «λέει» πού ακριβώς βρίσκονταν όλα τα σημαντικά ουράνια σώματα την συγκεκριμένη στιγμή που το άτομο ήρθε στον κόσμο και έτσι οι αστρολόγοι, βάσει αυτής της αστρονομικής παρατήρησης, μπορούν με λεπτομέρειες να αναλύσουν σύμφωνα με ποιες πλανητικές επιρροές διαμορφώνονται στοιχεία του χαρακτήρα αυτού του ατόμου.\nΤα άτομα που παίρνουν στα σοβαρά την αστρολογία πιστεύουν πως ο αστρολογικός τους χάρτης θα τους βοηθήσει να γνωρίσουν καλύτερα τον εαυτό τους και τους λόγους που λειτουργούν με συγκεκριμένους τρόπους.\nΤι χρειάζεστε για να βρείτε τον αστρολογικό σας χάρτη:\n-Πρέπει να γνωρίζετε το ακριβές ωροσκόπιό σας, δηλαδή την ημερομηνία, την ώρα και τον τόπο της γέννησής σας.\n-Ένα μεγάλο χαρτί, μολύβι (και γόμα), διαβήτη, μοιρογνωμόνιο.\n-Έναν αξιόπιστο αστρονομικό χάρτη ή ένα αξιόπιστο online πρόγραμμα που θα σας δώσει τα απαραίτητα στοιχεία του αστρονομικού χάρτη για την ημερομηνία και τον τόπο γέννησής σας.\n-Μία λίστα με τα ζώδια (στην σωστή σειρά), τους μήνες και ημέρες που αυτά καταλαμβάνουν και τα σύμβολά τους.\n-Ένα καλό βιβλίο (ή site) αστρολογίας που θα περιλαμβάνει τις μεταφράσεις του κάθε ζωδίου και των πλανητικών θέσεων στο ζώδιο αυτό.\nΣχεδιάστε τον αστρολογικό σας χάρτη σε 10 βήματα:\n1. Χρησιμοποιώντας έναν διαβήτη σχεδιάστε τρεις ομόκεντρους κύκλους σε ένα χαρτί. Ο μικρότερος κύκλος -η Γη- πρέπει να είναι πραγματικά μικρός σε σχέση με τους άλλους δύο, οι οποίοι πρέπει να είναι όσο μεγαλύτεροι γίνεται.\n2. Χωρίστε το κενό ανάμεσα στους δύο μεγάλους κύκλους σε 12 ίσα μέρη. Το κάθε μέρος θα συμβολίζει τα δώδεκα ζώδια.\n3. Ονομάστε το κάθε μέρος με ένα ζώδιο. Δεν έχει σημασία με ποιο σημείο του κύκλου θα ξεκινήσετε, καθώς έχετε απλά έναν κύκλο χωρίς αρχή και τέλος, οπότε απλά ξεκινήστε από κάπου με τον Κριό, και τοποθετήστε ένα-ένα τα ζώδια που ακολουθούν με φορά αντίθετη του ρολογιού (π.χ. Κριός, δεύτερο αριστερά Ταύρος, τρίτο προς αριστερά Δίδυμοι κ.ο.κ.). Για την σωστή σειρά των ζωδίων δείτε εδώ.\n4. Έπειτα, με ένα μοιρογνωμόνιο, χωρίστε κάθε ένα από τα δώδεκα αυτά μέρη σε 30 μοίρες (σε ίση απόσταση μεταξύ τους εννοείται). Ολόκληρος ο κύκλος έχει 360 μοίρες, οπότε σχεδιάστε πολύ μικρές γραμμούλες για να τις βλέπετε. Οι μοίρες είναι σημαντικές για να βρείτε στην συνέχεια τις γωνίες που σχηματίζουν οι θέσεις των πλανητών. Η λεπτομέρεια, λοιπόν, του σχεδίου σας παίζει ρόλο στο τελικό αποτέλεσμα.\n5. Σε αυτό το βήμα θα χρειαστείτε την βοήθεια ενός αστρονομικού χάρτη, ο οποίος δείχνει τις θέσεις των ουράνιων σωμάτων σε συγκεκριμένες χρονικές στιγμές, δηλαδή ανά έτος, ανά μήνα και ανά ώρα. Τέτοιοι χάρτες πωλούνται σε βιβλιοπωλεία, ενώ μπορείτε να βρείτε και ετήσιους αστρονομικούς χάρτες online –π.χ. εδώ. Βρείτε στον χάρτη την χρονιά, τον μήνα και την ημέρα που γεννηθήκατε για να δείτε ποιο ζώδιο κυριαρχούσε εκείνη την στιγμή, δηλαδή ποιο ανέτειλε από τον ανατολικό ορίζοντα στη συγκεκριμένη περιοχή του πλανήτη όπου γεννήθηκε το άτομο. Αυτό το ζώδιο είναι ο ωροσκόπος.\nΕπαναλαμβάνουμε ότι για να κατασκευάσετε έναν ακριβέστατο αστρολογικό χάρτη θα πρέπει να ξέρετε το γεωγραφικό μήκος και πλάτος της πόλης γεννηθήκατε, καθώς και την ακριβή ημέρα και ώρα. Για να κάνετε την ζωή σας πιο εύκολη μπορείτε απλά να επισκεφθείτε ένα online πρόγραμμα υπολογισμού του ωροσκόπου σας, όπως αυτό εδώ.\n6. Σημειώστε τον ωροσκόπο σας στον χάρτη που έχετε σχεδιάσει. Το πρόγραμμα που χρησιμοποιήσατε για να βρείτε τον ωροσκόπο σας θα σας δώσει σε μοίρες την ακριβή θέση που βρισκόταν εκείνη την στιγμή ο συγκεκριμένος ωροσκόπος, π.χ. Σκορπιός στις 25 μοίρες. Έτσι, στο μέρος του χάρτη σας όπου έχετε τοποθετήσει π.χ. τον Σκορπιό, μετρήστε αντίστροφα από την φορά του ρολογιού 25 γραμμούλες και βάλτε ένα σημάδι.\n7. Καθορίστε τις θέσεις της Σελήνης, του Ήλιου και των Πλανητών και τοποθετήστε τις στον χάρτη σας. Συμβουλευτείτε ξανά είτε τον αστρονομικό σας χάρτη είτε το online πρόγραμμα που χρησιμοποιήσατε για να βρείτε τον ωροσκόπο σας για να βρείτε τις θέσεις των σημαντικότερων ουράνιων σωμάτων την στιγμή και στην τοποθεσία της γέννησής σας.\nΟι θέσεις αυτές θα σημειωθούν με το σύμβολό τους και τις μοίρες του συμβόλου ως προς τον ωροσκόπο. Αν δεν έχετε αστρονομικό χάρτη, μπορείτε πιο εύκολα να τις τοποθετήσετε με την βοήθεια ενός online προγράμματος που σας δίνει τις γενέθλιες θέσεις του αστρολογικού χάρτη, όπως αυτό. Έτσι, αν το πρόγραμμα σας πει ότι έχετε Σελήνη στον Καρκίνο στις 2 μοίρες, θα τοποθετήσετε στον χάρτη, στην θέση του Καρκίνου, το σύμβολο της Σελήνης στην δεύτερη γραμμούλα, μετρώντας αντίστροφα από την φορά του ρολογιού. Τοποθετήστε τα σύμβολα των πλανητών στη γραμμή του μεσαίου κύκλου.\n8. Σχεδιάστε τους οίκους. Οι «οίκοι» αποτελούν φανταστικές διαιρέσεις (συνήθως δώδεκα), η κάθε μία εκ των οποίων εκφράζει μία όψη της ζωής του ατόμου (π.χ. χρήμα, παιδιά, οικογένεια, προσωπικότητα κ.λ.π.). Αυτοί τοποθετούνται στο μεγάλο κενό ανάμεσα στον μικρότερο και τον δεύτερο κύκλο.\nΥπάρχει διαφωνία ανάμεσα σε κάποιους αστρολόγους για το πώς σχηματίζονται οι οίκοι και υπάρχουν πολλές μέθοδοι για να επιλέξει κανείς. Η επικρατέστερη (και μάλλον πιο απλή) είναι η μέθοδος των ίσων οίκων, σύμφωνα με την οποία κάθε οίκος καταλαμβάνει έκταση 30 μοιρών στον χάρτη.\nΗ πρώτη γραμμούλα από την οποία θα ξεκινήσετε να μετράτε για τον πρώτο οίκο είναι αυτή του ωροσκόπου σας. Παράδειγμα: Αν ο ωροσκόπος σας είναι Σκορπιός στις 25 μοίρες από εκεί ξεκινά ο πρώτος οίκος για να καταλήξει στις 25 μοίρες του Τοξότη (σύνολο 30 μοίρες ανά οίκο). Ο δεύτερος οίκος ξεκινά από τις 25 μοίρες του Τοξότη για να καταλήξει στις 25 μοίρες του Αιγόκερω κ.ο.κ. Για να ξεχωρίσετε τους οίκους γράψτε στον εξωτερικό κύκλο αριθμούς από το 1 έως το 12, αντίθετα πάντα με τη φορά του ρολογιού.\n9. Υπολογίστε τις όψεις. Η όψη είναι η γωνία που σχηματίζεται ανάμεσα σε ένα ζευγάρι ουράνιων σωμάτων, με την Γη να αποτελεί το κέντρο (ή την κορυφή) της γωνίας. Μπορείτε να υπολογίσετε τις όψεις απλά κοιτώντας τον χάρτη. Παράδειγμα: Φανταστείτε τον χάρτη σας ως ένα ρολόι. Αν ο Ήλιος σας βρίσκεται στην θέση του 12 και η Αφροδίτη στην θέση του 3 τότε σχηματίζεται μία γωνία 90 μοιρών ως προς την Γη, που βρίσκεται στο κέντρο.\nΓια μεγαλύτερη ακρίβεια υπολογίστε τις όψεις χρησιμοποιώντας τις μοίρες που καταγράψατε για το κάθε ουράνιο σώμα που τοποθετούσατε νωρίτερα στον χάρτη, έχοντας στο μυαλό σας ότι ολόκληρος ο κύκλος έχει 360 μοίρες και κάθε ζώδιο 30 μοίρες. Σχεδιάστε τις όψεις στον κεντρικό κύκλο.\n10. Για να μεταφράσετε την σημασία του κάθε πλανήτη σε κάθε ζώδιο και οίκο και να κάνετε έτσι τις δικές σας παρατηρήσεις για την προσωπικότητα και την συμπεριφορά του ατόμου θα χρειαστεί να συμβουλευτείτε έγκυρα αστρολογικά βιβλία ή websites.\nΜυστικά και ψέματα που σώζουν σχέσεις 11 tips για να γίνετε πιο δημιουργικοί 10 τρόποι να ξαναχρησιμοποιήσετε το χαρτί Πώς να φτιάξετε χαρταετό


Ταυτοχρονισμός | Science Wiki | Fandom\nin: Σχετικιστική Φυσική, Γενική Φυσική, Χωροχρονικά Φαινόμενα\nRelativity of Simultaneity , synchronization\n(a) An astronaut measures the time Δt0\nfor light to cross her ship\nusing an electronic timer.\nLight travels a distance 2D\nin the astronaut’s frame.\n(b) A person on the Earth\nsees the light follow the longer path 2s\nand take a longer time Δt.\n(c) These triangles are used\nto find the relationship between\nthe two distances 2D and 2s.\nΔύο κεραυνοί κτυπούν τα άκρα ενός κινούμενου οχήματος (π.χ. ενός τραίνου).\n(α) Ενώ, τα συμβάντα φαίνονται ότι είναι ταυτόχρονα για τον ακίνητο παρατηρητή στο Μ, ο οποίος βρίσκεται στο μέσο της απόστασης μεταξύ των Α και Β.\n(β) Αντίθετα, τα συμβάντα δεν φαίνονται ότι είναι ταυτόχρονα για τον κινούμενο παρατηρητή στο Μ', ο οποίος υποστηρίζει ότι το πρόσθιο άκρο του οχήματος υφίσταται το πλήγμα του κεραυνού πριν από το οπίσθιο άκρο.\n- Ένα Χωροχρονικό Φαινόμενο.\n3 Σχετικότητα Ταυτοχρονισμού\nΗ ονομασία "Ταυτοχρονισμός" σχετίζεται ετυμολογικά με την λέξη "ταυτότητα".\nΜια βασική παραδοχή της Κλασσικής Μηχανικής είναι ότι υπάρχει μια παγκόσμια κλίμακα χρόνου η οποία είναι ίδια για όλους τους παρατηρητές.\nΠράγματι, ο Νεύτων αναφέρει ότι «Ο απόλυτος, αληθινός και μαθηματικός Χρόνος, εξ αιτίας της υφής, ρέει ομοιόμορφα χωρίς καμιά συσχέτιση με οτιδήποτε το εξωτερικό». Οπότε, ο Νεύτων και οι υποστηρικτές του θεώρησαν το ταυτόχρονο, απλώς, ως δεδομένο.\nΣτην Ειδική Σχετικότητα, ο Einstein εγκατέλειψε αυτήν την υπόθεση. Σύμφωνα με τον Einstein, οι μετρήσεις, χρονικών διαστημάτων εξαρτώνται από το Σύστημα Αναφοράς από το οποίο γίνεται η μέτρηση.\nΠροκειμένου να εξηγήσει το σημείο αυτό, ο Einstein επινόησε το εξής νοητικό πείραμα.\nΈνα όχημα κινείται με σταθερή ταχύτητα όταν δύο κεραυνοί κτυπούν τα άκρα του αφήνοντας σημεία στο όχημα και στο έδαφος.\nΑ' και Β' τα σημεία που αποτυπώνονται στο όχημα και\nΑ και Β τα αντίστοιχα σημεία που αποτυπώνονται στο έδαφος.\nΈνας Κινούμενος Παρατηρητής στο σημείο Ο', ο οποίος κινείται μαζί με το όχημα, βρίσκεται στο μέσο της απόστασης μεταξύ των Α' και Β', ενώ ένας Ακίνητος Παρατηρητής στο σημείο Ο του εδάφους βρίσκεται στο μέσο της απόστασης μεταξύ των Α και Β.\nΤα συμβάντα που καταγράφονται από τους δύο παρατηρητές είναι τα φωτεινά σήματα που εκπέμπονται από τους κεραυνούς.\nΑς υποθέσουμε ότι τα δύο φωτεινά σήματα φθάνουν στον ακίνητο παρατηρητή στο Ο την ίδια χρονική στιγμή. Αυτός ο παρατηρητής αντιλαμβάνεται ότι τα φωτεινά σήματα έχουν διανύσει ίσες αποστάσεις με την ίδια ταχύτητα. Έτσι ο παρατηρητής στο σημείο Ο ορθά συμπεραίνει ότι τα συμβάντα στα σημεία Α και Β συντελούνται ταυτοχρόνως.\nΤώρα ας θεωρήσουμε τα ίδια συμβάντα, όπως τα αντιλαμβάνεται ο κινούμενος παρατηρητής στο σημείο Ο' του οχήματος. Τη χρονική στιγμή που τα φωτεινά σήματα φθάνουν στον ακίνητο παρατηρητή στο Ο, ο παρατηρητής στο Ο' έχει μετακινηθεί. Συνεπώς, το φωτεινό σήμα από το Β' έχει ήδη αφιχθεί στο Ο', ενώ το φωτεινό σήμα από το Α' δεν έχει ακόμη φθάσει στο Ο'.\nΣύμφωνα με τον Einstein, o παρατηρητής στο O' πρέπει να παρατηρεί ότι το φως διαδίδεται με την ίδια ταχύτητα που μετρείται και από τον παρατηρητή στο O. Συνεπώς, o παρατηρητής στο O' συμπεραίνει ότι o κεραυνός χτυπά το πρόσθιο άκρο του οχήματος προτού χτυπήσει το οπίσθιο άκρο. Αυτό το ιδεατό πείραμα δείχνει σαφώς ότι τα δύο συμβάντα, τα οποία φαίνονται ότι είναι ταυτόχρονα για τον παρατηρητή στο O, δεν φαίνονται να είναι ταυτόχρονα για τον παρατηρητή στο Ο'.\nΜε άλλα λόγια, δύο συμβάντα τα οποία είναι ταυτόχρονα σε ένα σύστημα αναφοράς, δεν είναι, εν γένει, ταυτόχρονα σε ένα δεύτερο σύστημα που κινείται ως προς το πρώτο. Αυτό σημαίνει ότι o ταυτοχρονισμός δεν είναι απόλυτη έννοια.\nΣύμφωνα με την "σχετικότητα της αλήθειας" και τα δύο αποτελέσματα είναι σωστά, επειδή η Αρχή της Σχετικότητας αναφέρει ότι δεν υπάρχει κάποιο προνομιακό αδρανειακό σύστημα αναφοράς.\nΑν και οι δύο παρατηρητές καταλήγουν σε διαφορετικά συμπεράσματα, και οι δύο είναι αληθείς, έκαστος όμως στο δικό του Σύστημα Αναφοράς, καθώς η έννοια του ταυτοχρονισμού δεν είναι απόλυτη.\nΠράγματι, αυτό είναι το κεντρικό σημείο της σχετικότητας – δηλαδή κάθε αδρανειακό σύστημα αναφοράς μπορεί να χρησιμοποιηθεί για την καταγραφή συμβάντων και τη μελέτη φυσικών φαινομένων.\nΔεν υπάρχει λάθος στα χρονόμετρα ή με τα χωρόμετρα που χρησιμοποιούνται για την πραγματοποίηση των μετρήσεων.\nΑπλώς, οι μετρήσεις που γίνονται στα χρονικά και χωρικά διαστήματα εξαρτώνται από τον παρατηρητή.\nΠαρατηρητές σε διαφορετικά αδρανειακά συστήματα αναφοράς θα μετρούν διαφορετικά χρονικά διαστήματα με τα ωρολόγια τους και διαφορετικές αποστάσεις με τα υποδεκάμετρά τους.\nΩστόσο, και οι δύο παρατηρητές θα συμφωνούν σε ό,τι αφορά τους Φυσικούς Νόμους στα αντίστοιχα συστήματα αναφοράς τους, εφόσον οι νόμοι αυτοί είναι οι ίδιοι για όλους τους αδρανειακούς παρατηρητές.\nH σχετικότητα που διέπει τις μετρήσεις χρόνου και μήκους δίνει τη δυνατότητα στους Φυσικούς Νόμους (συμπεριλαμβανομένων και των εξισώσεων του Maxwell) να είναι ταυτόσημοι για όλους τους παρατηρητές που κινούνται με σταθερή ταχύτητα.\nΔύο γεγονότα που φαίνονται να συμβαίνουν ταυτόχρονα από το Σύστημα Αναφοράς ενός "Ακίνητου" Παρατηρητή Α, δεν θα συμβαίνουν ταυτόχρονα για έναν "Κινούμενο Παρατηρητή" Β, (ο Β κινείται σε σχέση με τον Α).\nsimultaneity & time dilation


Defected και Jack Back κυκλοφόρησαν το Remix EP του “Sometimes” - dancetoday\nΤο 2018 ήταν μια ιδιαίτερη μουσική χρόνια με πολλά ενδιαφέρον γεγονότα. Ένα από αυτά ήταν η επιστροφή του David Guetta στην House ως Jack Back.\nΟ Γάλλος δημιουργησε το νέο του underground alias και κυκλοφόρησε ένα από τα καλύτερα tracks για το έτος 2018. Αυτό ήταν το “Sometimes” . Το “Sometimes” κυκλοφόρησε από την Defected και οι κριτικές ήταν παρά πολύ θετικές και έγινε μία από τις μεγαλύτερες επιτυχίες της.\nΤωρα ήρθε η στιγμή για το Remix EP. Οι David Penn και OFFAIAH δημιούργησαν δυο πολύ ωραία remixes. Oι δυο καλλιτέχνες είναι αρκετά γνώριμοι με την Defected αφού κυκλοφόρησαν αρκετά tracks την περασμένη χρόνια.\nΟ David Penn δημιουργησε ένα remix που είναι ακριβώς στο ύφος τους. Χρησιμοποίησε τον χαρακτηριστικό του sample ήχο που ξεχωρίζει τα tracks του. Ο OFFAIAH μας δείχνει πως έχουμε πολλά να περιμένουμε από τον ίδιο. Μέτετρεψε το original σε ένα καταπληκτικό club House single. Πολύ ωραίο groove, beat και πολύ δυναμικά και γεμάτα ενέργεια drops.\nΜπορείτε να άκουσετε το Remix EP του “Sometimes” από τον Jack Back που κύκλοφορησε από την Defecte παρακάτω. Μείνετε συντονισμένοι για περισσότερα μουσικά νέα !\nTags: David PennDefectedJack BackOFFAIAHRemix EP\nO Lost Prince κυκλοφόρησε το καλύτερο του κομμάτι στην Axtone\nΔείτε την εκπληκτική εμφάνιση του Solomun στο ιστορικό θέατρο Antique d’Orange\nΗ καμπάνια με σκοπό να ανοίξει ξανά το Fabric ξεκινάει την επόμενη εβδομάδα!\nNext story H Tomorrowland ανακοίνωσε όλα τα Host Stages\nPrevious story Gesaffelstein και The Weeknd κυκλοφόρησαν το ”Lost In The Fire”\nΑκούστε τα ‘Selected’ και ‘Pressure’ EPs της Charlotte de Witte\nNIBIRU: Το νέο project που ήρθε να μας μαγέψει\nΤο ‘Carte Blanche’ είναι το νέο album του DJ Snake


Ολυμπιακός: "Δίκιο είχε ο Μαρινάκης αλλά... -... - Sportdog.gr - Αθλητικά Νέα | Ειδήσεις | Sport\nΝτιέγκο Αρμάντο Μαραντόνα ή αλλιώς ο πιο διάσημος και δημοφιλής ποδοσφαιριστής όλων των εποχών ή όπως είχε γράψει ο κορυφαίος Ουρουγουανός συγγραφέας, Εδουάρδο Γκαλεάνο: "ο Ντιεγκίτο είναι ο πιο ανθρώπινος των Θεών, τον οποίο λάτρευαν όλοι όχι μόνο για τα υπέροχα ακροβατικά του αλλά και γιατί ήταν ένας... τρωτός, αμαρτωλός, Θεός"!\nΤην αποφραδα ημέρα, 25η Νοεμβρίου, που... αναχώρησε η ψυχή του μοναδικού -διαχρονικά- Θεού της μπάλας, του Μαραντόνα, ακόμη κι αν είχε ματς Τσάμπιονς Λιγκ, Ολυμπιακός - Μάντσεστερ Σίτι, για το οποίο έπρεπε να γράψω μπλογκ, δεν θα μπορούσα να μην ξεκινήσω από αυτόν. Άλλωστε και εγώ ήμουν ένας από τους εκατομμύρια ανθρώπους που είχαν σαγηνευτεί από το ποδόσφαιρο, το υπερταλέντο, το είδωλο - προσωπικότητα του Μαραντόνα.\nΓια μένα η ζωή του παρέπεμπε περισσότερο σε ένα σύγχρονο κορυφαίο αρχαιοελληνικής τραγωδίας που θα έπρεπε κανονικά να ανέβει στην... Επίδαυρο!\nΤο "Καραϊσκάκης", λοιπόν, είναι ένα γήπεδο στο οποίο πριν απο λίγα χρόνια βρέθηκε/πέρασε ο Ντιέγκο Αρμάνο Μαραντόνα ενώ χθές βράδυ πάτησε το χορτάρι του, έστω και ως αλλαγή, ο πρώην άντρας της κόρης του και πατέρας του αγαπημένου εγγονού, ο Κουν Αγκουέρο. Για να τα επισημαίνουμε κι αυτά...\nΗ... ΣΤΡΑΤΗΓΙΚΗ ΤΗΣ "ΑΞΙΟΠΡΕΠΗΣ ΗΤΤΑΣ"\nΟ Oλυμπιακός των 6 βασικών απουσιών, χωρίς κανονικούς σέντερ φορ/ αριστερούς μπακ/δεξιούς εξτρέμ, με τον Ραφίνια να ξεκινάει αναγκαστικά, χωρίς να είναι στο 100% και τον Πέδρο Μαρτίνς υποχρεωτικά να "επιστρατεύει" για πρώτη φορά σύστημα με 3 στόπερ, το οποίο και δεν του αρέσει και δεν το δουλεύει στου Ρέντη, κατέβηκε κόντρα στη διεκδικήτρια του Τσάμπιονς Λιγκ για να μη... φάει πολλά. Ξεκάθαρα αυτή ήταν η... στρατηγική του Πορτογάλου προπονητή του και εκ του αποτελέσματος/σκορ (0-1) τα κατάφερε. Δηλαδή να γνωρίσει μια... αξιοπρεπή ήττα!\nΝαι, στο dna του συλλόγου δεν υπάρχει ως στόχος, ανεξαρτήτου αντιπάλου, η... "τιμητική ήττα". Μόνο που όπως διαμορφώθηκαν οι συνθήκες του χθεσινοβραδινού αγώνα, το δεύτερο ματς με την πιο ακριβή ομάδα στον πλανήτη ήταν "ειδικών συνθηκών" και... καταστάσεων. Οπότε ο Μαρτίνς με έναν... αλλοιωμένο Ολυμπιακό στη διάθεσή του, είχε το δικαίωμα ή έστω τη δικαιολογία, να σκεφθεί πως θα αποφύγει το στραπατσάρισμα και μια 3άρα ή 4άρα και όχι επί της ουσίας να αναζητήσει/κυνηγήσει αποτέλεσμα.\n"ΑΛΛΟΙΩΣΗ ΑΠΟΤΕΛΕΣΜΑΤΟΣ" Ο ΜΑΡΙΝΑΚΗΣ, "ΑΛΛΟΙΩΜΕΝΟ ΟΛΥΜΠΙΑΚΟ" Ο ΜΑΡΤΙΝΣ\nΑς είμαστε όμως, τουλάχιστον ειλικρινείς... μεταξύ μας: το μοναδικό γκολ που έκρινε το ματς, κανονικά δεν θα έπρεπε να μετρήσει, γιατί στο ξεκίνημα της φάσης προηγήθηκε επιθετικό φάουλ πάνω στον Ντρέγκερ. Από τη στιγμή , λοιπόν, που το τελικό σκορ ήταν 0-1, ο Βαγγέλης Μαρινάκης έχει κι αυτός τα δίκια του -έστω και με σαφέστατη οπαδική αλλά και ολίγον... μπακαλίστικη λογική/επιχειρηματολογία- να δηλώσει στο τέλος πως υπήρξε "αλλοίωση αποτελέσματος". Βέβαια η ποδοσφαιρική λογική λέει πως ακόμη κι αν το γκολ αυτο ακυρωνόταν (όπως έπρεπε), η Σίτι θα έβρισκε τρόπο μετά να πετύχει άλλο γκολ. Έστω κι αν χρειαζόταν να ανεβάσει ταχύτητα, όπως είχε κάνει στο πρώτο μάτς, στην έδρα της...\nΟ Oλυμπιακός πάντως χθες παραλίγο να κάνει αρνητικό ρεκόρ στην ιστορία του, με μηδέν τελικές σε ματς. Στο τέλος έκανε δύο, η πρώτη ήταν και... κουτσοευκαιρία με τον Φορτούνη ή άλλη μια κεφαλιά του Σισέ και έστι απέφυγε την... ντροπή και τη σχετική καζούρα που θα του γινόταν απο τους εγχώριους ανταγωνιστές του. Πόσες έκανε η Σίτι; Εικοσι μία (21) τελικές, από τις οποίες μετρούσε ήδη τρεις (3) στην εστία του Σα πριν συμπληρωθεί το δεκάλεπτο!\nΠΡΟΣ ΤΟ... ΣΒΗΣΤΟ Η ΣΙΤΙ\nΌσο αδόκιμο κι αν θεωρηθεί, στα μάτια μου ήταν ένα πολύ... εύκολ το 1-0 για την ομάδα του Πεπ Γκουαρδιόλα. Κι αυτό αφού η Σίτι έπαιξε προς το... σβηστό και όχι προς τα κόκκινα. Κάτι βέβαια που της το... επέτρεψε ο χθεσινός Oλυμπιακός αφού δεν την πίεσε ψηλά, δεν είχε κατοχή, δεν ρίσκαρε, περιμένοντας σε ένα ματς... τεράστιας υπομονής και παθητικότητας, τη... μισή φάση που ενδεχομένως θα μπορούσε να του δώσει την ισοφάριση.\nΔηλαδή να του κάτσει το απόλυτο ριφιφί ή διαφορετικά να... πιάσει μπαρμπούνια με τον κώλο ο Μαρτίνς! Δεν έγινε ποτέ αυτό, μεταξύ μας δεν μπορούσε, ήταν αδύνατο, ούτε καν υπερβατικό αλλά ο Ολυμπιακός δεν έπαθε και... ζημιά.\nΛόγω των ειδικών συνθηκών της αναμέτρησης (πολλές απουσίες, νέο/ακατέργαστο σύστημα, ποιότητα/κλάση του αντιπάλου) οι απαιτήσεις εκ προοιμίου ήταν χαμηλές στον Ολυμπιακό. Γι' αυτό και ο Πέδρο Μαρτίνς σε καμία στιγμή -ίσως μόνο όταν πέρασε στο ματς τον Σουντανί- δεν επιχείρησε να παίξει το ματς και να διεκδικήσει αποτέλεσμα. Μονίμως οι παίκτες του ήταν πίσω απο την μπάλα για να γλιτώσουν τα πολλά γκολ!\nΕΚΑΝΕ ΤΟ... ΜΕΓΑΛΟ ΤΟΥ ΠΑΙΧΝΙΔΙ ΣΤΟ ΜΑΝΤΣΕΣΤΕΡ\nΘυμίζω πως στο Μάντσεστερ ο Oλυμπιακός για ένα ημίχρονο -το δεύτερο- έκανε μεγάλο παιχνίδι. Βέβαια στο τέλος το κοντέρ στο σκορ έγραψε 3-0 αλλά και η Σίτι για 30' στο πρώτο 45λεπτο είχε τις μηχανές της στο φουλ, έπαιξε στην κορυφαία ταχύτητα και ένταση. Όχι όπως χθες αλλά επαναλαμβάνω, σε αυτό ευθύνεται και ο "αλλοιωμένος" (λόγω απουσιών) Oλυμπιακός.\nΝομίζω πως ο "ερυθρόλευκος" προπονητής... καταναγκαστικά/αυτοεκβιαστικά πήγε στο σύστημα με 3 στόπερ - βασικά 5άδα στην άμυνα, έτσι ώστε να βολέψει στην αρχική 11άδα του ό,τι καλύτερο του είχε απομείνει διαθέσιμο (μοναδική ένσταση η επιλογή του αργού κι αμοντάριστου ακόμη Πέπε αντί του Μπουχαλάκη).\nΕΠΑΙΖΑΝ ΜΟΝΟΤΕΡΜΑ ΧΩΡΙΣ... ΤΕΡΜΑΤΟΦΥΛΑΚΑ!\nΚάπως έτσι, λοιπόν, οι "Πολίτες" έπαιζαν λες και δεν είχαν (αφού δεν χρειαζόταν) τερματοφύλακας! Οι γηπεδούχοι πουλούσαν εύκολα την μπάλα, δεν υπήρχε καμία κυκλοφορία της, γινόντουσαν πολλά λάθη κι αυτή δεν έφτανε ποτέ στον Φορτούνη. Ο τελευταίος ως "ψευτοενιάρι" ήταν κυριολεκτικά... καλαμιά στον πάγκο, σε ένα ρόλο που δεν μπορούσε να τον υπηρετήσει (όχι πάντως με δική του ευθύνη).\nΟ Oλυμπιακός με τον Σεμέδο... λίμπερο παλιάς εποχής, έπαιζε άμυνα και μόνο άμυνα. Και αυτή ήταν μάλλον... διστακτική. Με τη Σίτι να μην έχει πρόβλημα με τα τρία στόπερ, όπως δεν θα είχε ακόμη κι αν ο Μαρτίνς έβαζε και τέταρτο, τον γερό-Αβραάμ. Γύριζαν την μπάλα και έκαναν φάσεις μέχρι το 90´ με απίστευτη ευκολία, περισσότερο όμως, στο... χαλαρό (σουτάκια, πλασεδάκια κτλ) παρά στο φορτσάτο. Δεν υπήρχε και λόγος άλλωστε αφού αντιλαμβανόντουσαν πως ο αντίπαλος δεν είχε βλέψεις να παράγει ποδόσφαιρο, να δημιουργήσει/απειλήσει. Κάτι βέβαια που δεν μας είχε συνηθίσει ο Oλυμπιακός του Μαρτίνς και δεν του ταιριάζει κιόλας!\nΥΓ1. Ο Oλυμπιακός χθες βράδυ ουσιαστικά είχε μόλις δύο διακριθέντες. Για την ακρίβεια έναν κορυφαίο, τον Σα και τον Εμβιλά που διατήρισε τα υψηλά στάνταρ απόδοσής του.\nΥΓ2. Επειδή άκουσα/ διάβασα... βερμπαλισμούς για τον Βρουσάι που μπήκε αλλαγή και έπαιξε ως μπακ χαφ (δείγμα και τις... απόγνωσης του Μαρτίνς)! Δεν μου λέει κάτι ιδιαίτερο πως έπαιξε στο 110% (οκ, έτρεξε, προσπάθησε, πάλεψε, είχε θράσος/δεν μάσησε) και όχι στη θέση του. Θα κριθεί στη συνέχεια και εφόσον ο Μαρτίνς συνεχίζει να του δίνει ευκαιρίες και όχι από... ανάγκη.\nΔΙΑΒΑΣΤΕ ΑΚΟΜΗ: Θα σοκαριστείς μόλις διαβάσεις τι έκανε ο Ραφίνια λίγο πριν το χθεσινό ματς - Πώς να παίξει μπάλα μετά;


Γ' Κυριακή του Ματθαίου (των Αγίων Νεομαρτύρων)\n”Ού μόνον δε, αλλά καυχώμεθα εν ταίς θλίψεσι,\nειδότες ότι η θλίψις υπομονή κατεργάζεται, η δε υπομονή ελπίδα”.\nΓράφει ο π. Κωνσταντίνος Παπανάτσιος Εφημέριος του Ιερού Ναού Γενεθλίου του Τιμίου Προδρόμου\nΠοια είναι η μεγαλύτερη ράβδος, η οποία στηρίζει μικρούς και μεγάλους, στον αγώνα της παρούσας ζωής, και στον αγώνα της κληρονομιάς της Βασιλείας του Θεού; Ασφαλώς δεν είναι καμία άλλη δύναμις από την δύναμη της ελπίδος, η οποία όπως μας λέει ο Απόστολος Παύλος “ου καταισχύνει” όταν αυτή βέβαια, στηρίζεται στον Ιησού Χριστό. Σήμερα στην Αποστολική περικοπή του Αποστόλου Παύλου την οποία ακούσαμε, μεταξύ των άλλων ο Απόστολος μας μίλησε και περί της ελπίδος. Και επειδή δεν υπάρχει άνθρωπος ο οποίος να μην έχει ανάγκη καθημερινά στην ζωή του, και κυρίως, στις δύσκολες περιστάσεις αυτή την σπουδαία αρετή, εν συντομία σήμερα θα προσπαθήσουμε να πούμε δυο λόγια περί της αναγκαιότητας της ελπίδος, στον κουρασμένο και απελπισμένο άνθρωπο της εποχής μας, ο οποίος βάλλεται από παντού... Κι όχι μόνον ο άνθρωπος αλλά και το Γένος μας το οποίο σήμερα βάλλεται ποικιλοτρόπως από τις σκοτεινές δυνάμεις του Ευραιοσιωνισμού και της Μασονίας.\nΤην ελπίδα έχουμε την δυνατότητα να την παρομοιάσουμε με τη ρίζα και τον χυμό του δένδρου. Αν αφαιρέσουμε από το δέντρο ένα από αυτά τα δύο, είναι βέβαιο ότι το δέντρο θα ξεραθεί. Έτσι λοιπόν αν αφαιρέσουμε την ελπίδα από την καρδιά του ανθρώπου, τότε, ως βέβαιον αποτέλεσμα θα έχουμε την αδράνεια, θα έχουμε την στασιμότητα, και τέλος, ίσως να έχουμε και την αυτοκτονία όπως βλέπουμε τα τελευταία χρόνια πολλούς ανθρώπους να αυτοκτονούν. Κι αυτό βέβαια, οφείλετε στην έλλειψη της ελπίδος, αλλά οπωσδήποτε εν συνεχεία θα έχουμε και τον πνευματικό θάνατο αν απολέσουμε την Ελπίδα από την ζωή μας. Έτσι λοιπόν, με την ελπίδα, ο γεωργός σπέρνει το χωράφι του, διότι ελπίζει ότι θα το θερίσει. Ο μαθητής μελετάει διότι ελπίζει να πετύχει στις εξετάσεις. Ο άρρωστος εγχειρίζεται, με την ελπίδα να γίνει υγιής. Όλοι μας, έχουμε την ελπίδα, ως κινητήριο της ζωής μας. Ένας Ιερός Πατήρ της Εκκλησίας μας, έλεγε, ότι, “η ελπίδα είναι η χαρά πριν από την χαρά της επιτυχίας μας”. Και όπως μας λέει ο Απόστολος Παύλος “τη ελπίδι χαίροντες”, και αλλού λέει “η δε ελπίς ου καταισχύνει”.\nΤην ελπίδα αγαπητοί μου χριστιανοί, οφείλουμε να την προφυλάξουμε από την οποιαδήποτε παραλογία. Δηλαδή, να μην ελπίζουμε σε πράγματα παράλογα, σε πράγματα που είναι αφύσικα, και πολλές φορές είναι αδύνατα για τον εαυτό μας, τα οποία πολλές φορές δημιουργούν κακό στην ζωή μας, αντί καλού. Π.χ. Θέλω να γίνω ένας μεγάλος Αλέξανδρος ή ένας Απόστολος Παύλος, ή να γίνω κάποιος μεγάλος σε κάποια καλή θέση.\nΠώς μπορώ να γίνω Αφού δεν έχω τα ανάλογα προσόντα; Να έχουμε πίστη και ελπίδα, ότι αν αξίζουμε για κάτι, τότε ο ίδιος ο Θεός που είναι δίκαιος, θα διαμορφώσει τις συνθήκες έτσι και θα μας αξιοποιήσει στις κατάλληλες θέσεις.\nΤι ακούσαμε στο Ευαγγέλιο σήμερα; Ακούσαμε τον Χριστό να μας λέει “Ζητείτε πρώτον τήν βασιλείαν του Θεού και τήν δικαιοσύνην αυτού, και ταύτα πάντα προστεθήσεται ύμίν», Πρώτο αίτημα σας να έχετε το να επικρατήσει ή Βασιλεία του Θεού. Και ακόμη το να αποκτήσετε τη δικαιοσύνη, την αρετή. Τότε και όλα τα αναγκαία επίγεια αγαθά θα σας δοθούν και τίποτε δεν θα στερηθείτε.\nΤην ελπίδα μπορούμε να την παρομοιάσουμε με μια γέφυρα, η οποία αντέχει ανάλογα με την ποιότητα της κατασκευής της. Αν π.χ. ελπίζουμε μόνο στον εαυτό μας, μόνον στην ανθρώπινη σοφία, μόνον στην επιστήμη ή στη δύναμη μας, τότε θα παρομοιάσουμε την ελπίδα με μία ξύλινη γέφυρα, την οποία πάρα πολύ εύκολα παρασύρει το ποτάμι όταν φουσκώσει από μια νεροποντή. Αν όμως την Ελπίδα μας, την στηρίξουμε στην πίστη στον αληθινό Θεό, στον Άγιο Τριαδικό Θεό, στην αγάπη του σταυρωθέντος και Αναστάντος Ιησού Χριστού, ο οποίος “συνίστησι δε την εαυτού αγάπην εις ημάς ο Θεός, ότι έτι αμαρτωλών όντων ημών Χριστός υπέρ ημών απέθανε” (Ρωμαίους ε', 5), τότε ασφαλώς, θα την παρομοιάσουμε με την σιδερένια γέφυρα. Αγαπητοί μου αδελφοί. Μόνον η ελπίδα η οποία έχει άγκυρα την αγάπη του Θεού, η ελπίδα η οποία έχει θεμέλιο την Θεία πρόνοια, έχει στήριγμα τον ασάλευτο λίθο που είναι ο Ιησούς Χριστός, ο οποίος δεν καταισχύνη, μόνον αυτή η ελπίδα δεν θα μας απογοητεύσει ποτέ. Μόνον αυτή η ελπίδα δεν αποτυγχάνει ποτέ. Μόνον αυτή είναι η ελπίδα που δεν απογοητεύει, και γι' αυτήν την ελπίδα, ο Ιερός Ψαλμοδός Δαβίδ λέει “Κύριε ο Θεός των δυνάμεων μακάριος άνθρωπος ο ελπίζων επί σε”. Και αυτήν η ελπίδα δίνει το θάρρος να επαναλαμβάνουμε τον λόγο του Αποστόλου Παύλου ”Ού μόνον δε, αλλά καυχώμεθα εν ταίς θλίψεσι, ειδότες ότι η θλίψις υπομονή κατεργάζεται, η δε υπομονή ελπίδα”.\nΕάν η ελπίδα είναι αναγκαία για την επιτυχία στην παρούσα ζωή, πολύ περισσότερο χρειάζεται για την δικαίωσή μας για την κληρονομία της βασιλείας των ουρανών. Εάν δεν ελπίζουμε στο έλεος, στην αγάπη και στην ευσπλαχνία του Θεού, πως είναι δυνατόν να σωθούμε, αφού τα έργα και οι πράξεις μας, είναι προϊόντα των αμαρτιών μας, είναι φαρισαϊκά και εγωιστικά;\nΑυτό θα το καταλάβουμε καλύτερα, αν έχουμε κατά νου, το εξής γεγονός. Κάποτε ρώτησαν τον Σατανά, αν όλοι οι αμαρτωλοί είναι δικοί του. Και ο Σατανάς απάντησε, όχι ακόμη, θα σας πω αύριο. Μεθαύριο ξανά ρωτούν τον Διάβολο να πει αν όλοι οι αμαρτωλοί είναι δικοί του. Και ο Διάβολος απαντά πως λίγοι είναι δικοί μου σίγουρα. Και ρωτούν τον Σατανά, ποιοι είναι αυτοί; Και ο Σατανάς απάντησε ότι αυτοί είναι, όσοι έχασαν την ελπίδα και απογοητεύτηκαν και αυτοκτονούν, όσοι δεν μετανόησαν, αυτοί τη δικοί του, όσοι έχασαν την Ελπίδα τους.\nΜία μαθήτρια, πριν από λίγα χρόνια ακούσαμε στις ειδήσεις, ότι αυτοκτόνησε, διότι απέτυχε στις εξετάσεις της στο σχολείο. Δεν πήρε το βαθμό που ήθελε αντί για 20 έβγαλε 19. Και βγήκαν τότε κάποιοι ειδικοί, και δικαιολόγησαν την πράξη της, ότι ήταν φιλότιμο το κορίτσι. Ίσως να ήτανε φιλότιμο το κορίτσι, καμία αντίρρηση επ' αυτού. Όμως το βέβαιο είναι ότι ήταν και εγωίστρια και είχε χάσει την ελπίδα της στον Θεό αυτή η κοπέλα. Ήθελε το τέλειο για τον εαυτό της, κι αφού δεν είχε το τέλειο για να καλύψει το εγώ της, ένιωθε ότι όλα είχαν τελειώσει. Και βγαίνουνε οι ψυχίατροι, οι ψυχολόγοι, και εκδίδουν μία βιομηχανία πιστοποιητικών για όλους αυτούς που αυτοκτονούν, κυρίως στις αθεϊστικές και οι υλιστικές κοινωνίες. Διότι, όπως λένε οι ψυχίατροι, πάσχουν από μελαγχολία οι άνθρωποι σήμερα. Και όμως αγαπητοί μου αδελφοί, η αλήθεια δεν είναι αυτή. Αυτό είναι Μέγα ψέμα. Δεν πάσχουν από καμία μελαγχολία. Η αλήθεια είναι ότι έχασαν την πίστη τους στην Πρόνοια του Θεού, έχασαν την ελπίδα τους στον Θεό, και στηρίχθηκαν μόνο στον εγωισμό τους και στον εαυτό τους και στην κοσμική θεώρηση της ζωής.\nΟι περισσότεροι από εμάς εδώ, βρεθήκαμε στη ζωή μας σε κάποια δύσκολη θέση, και γνωρίσαμε τη δύναμη της ελπίδος η οποία κατά τον Απόστολο Παύλο “ου καταισχύνει” δεν απογοητεύει. Κι αν πάλι βρεθούμε σε κάποια δύσκολη θέση στο μέλλον, ας μην τρέξουμε στη σοφία των ανθρώπων, αλλά να τρέξουμε στην Άγκυρα της ζωής, στην Θεϊκή ελπίδα του Ιησού Χριστού, ο οποίος λύνει όλα τα προβλήματα μας, όμορφα και ωραία, αρκεί να τον εμπιστευτούμε. Και αυτό να ομολογήσουμε και στους πλησίον μας, οι οποίοι βρίσκονται στην θλίψη και στην στεναχώρια και δεν γνωρίζουν την πίστη και την ελπίδα στην Θεία Πρόνοια. Να μιλήσουμε στους πλησίον μας για τον Χριστόν μας, για την Εκκλησία μας που είναι Μέγα Θεραπευτήριο ψυχής και σώματος.\nΌλοι μας έχουμε έναν άνθρωπο δίπλα μας, στην γειτονιά μας, στην δουλειά μας, στην παρέα μας, που υποφέρει από κάποια στεναχώρια, από κάποια θλίψη, από τα τόσα που ταλαιπωρούν σήμερα τους πάντες. Ας του μιλήσουμε για την πίστη και την ελπίδα στον Χριστό, για την εκκλησία μας, για το πόσο εμείς βρίσκουμε την παρηγοριά και την βοήθεια του Χριστού μας και της Παναγίας μας στα δικά μας προβλήματα. Και ας τον φέρουμε στην Εκκλησία. Και ας του γνωρίσουμε εμείς, αυτό που όλοι του κρύβουν.\nΗ Τηλεώραση, τα περιοδικά, το ίντερνετ, ο κόσμος, έπαψαν όλοι να μιλούν για τον Χριστό, για την Εκκλησία, για την Σωτηρία. Όλοι μιλούν για τα υλικά αγαθά, για την διασκέδαση, για εκδρομές, για περιουσίες... Καμία κουβέντα για τον Χριστό, για την Ελλάδα και την Ορθοδοξία. Ας μιλούμε εμείς οι Χριστιανοί για όλα αυτά που οι άλλοι σιώπησαν.\nΣήμερα η Εκκλησία μας τιμά την μνήμη των Αγίων Νεομαρτύρων μετά την άλλωση της Κωνσταντινουπόλεως.\nΚαι κλείνοντας αυτά τα λίγα λόγια, ότι εμείς οι Χριστιανοί γνωρίζουμε να πεθαίνουμε για την πίστη μας στον Χριστό, μα δεν σκοτώνουμε, δεν τρομοκρατούμε. Εμείς οι Ορθόδοξοι Χριστιανοί είμαστε υπό διωγμό, αλλά ποτέ δεν είμαστε διώκτες ούτε αυτών των άσπονδων εχθρών μας.\nΣε αυτούς τους δύσκολους καιρούς αγαπητοί μου Χριστιανοί, χρειαζόμαστε τους Αγίους Νεομάρτυρες και ότι αυτό συνεπάγεται. Οι Άγιοι Νεομάρτυρες με τον βίο τους, επαναφέρουν στην τάξη, τον σημερινό κόσμο που ζει μέσα στην αταξία της αμαρτίας, γιατί φοβούμαι ότι έχουμε απομακρυνθεί πολύ από τον Χριστό σήμερα. Εμείς πολλές φορές είμαστε χριστιανοί, επιτρέψτε μου να το πω, με κλιματιζόμενο ήθος. Και η αγάπη μας για τον Χριστό πολλές φορές ίσως να έχει διακυμάνσεις, ή κάποια κρατούμενα. Οι Άγιοι Νεομάρτυρες, δεν έβαλαν τίποτα πάνω από την αγάπη τους για τον Χριστό. Τα έδιναν όλα για τον Χριστό. Δεν είχαν καμία αμφιβολία για την αιωνιότητα. Και σήμερα γίνονται οι δάσκαλοι σε όλους εμάς, που ίσως, οι κοσμικές μας επιθυμίες, μας έχουν δέσει πισθάγκωνα στα μάταια του παρόντος κόσμου.\nΟι Άγιοι Νεομάρτυρες τίμησαν το πρόσωπο του ανθρώπου και μας διαπαιδαγωγούν προς την αρετή και την αληθινή ελευθερία, την οποία ο σημερινός άνθρωπος, φυλακισμένος σε μάταιες εγκοσμιότητες, έχει απολέσει.\nείθε η Χάρις των Αγίων νεομαρτύρων οι οποίοι σήμερα τιμούντε από την εκκλησία μας να πρεσβεύουν για όλο τον κόσμο. Αμήν!


Τελικά σώζεις τον πλανήτη ή τον εαυτό σου; – Fashion.Manifesto\nΑς πάρουμε τα πράγματα από την αρχή. Τα τελευταία δέκα χρόνια υπάρχει έντονη συζήτηση γύρω από το περιβαλλοντολογικό και δεοντολογικό αποτύπωμα του χώρου της μόδας, ένα αποτύπωμα πολύ βλαβερό για τον πλανήτη!\nΟ χώρος της μόδας συμβάλλει περίπου 10% στην παραγωγή C02 σε παγκόσμιο επίπεδο. Πρόκειται για μία συζήτηση που ξεκίνησε τριάντα χρόνια πριν και όμως έχει αναγνωριστεί τα τελευταία δέκα όπου, επιτέλους, κάποια brand, προερχόμενα κυρίως από τον χώρο του luxury fashion, έχουν αρχίσει να κάνουν μικρά βήματα προς την νέα κατεύθυνση των πραγμάτων. Εκείνη που φωνάζει ο πλανήτης μας.\nΑς δούμε όμως, πώς ορίζεται ένα brand ως οικολογικό; “Ως sustainable brand θεωρείται αυτό που διατηρεί μία οικολογική ισορροπία σε όλα τα στάδια παραγωγής του και αποφεύγει την εξάντληση των φυσικών πόρων”. Στον όρο αυτό συμπεριλαμβάνεται πλέον και το εργατικό προσωπικό που χρησιμοποιεί μία εταιρεία, οι συνθήκες εργασίες που του παρέχονται, καθώς και η ανάμειξη ζώων στην διαδικασία κλινικών δοκιμών.\nΓια να χαρακτηρίζεται λοιπόν ένα brand sustainable, ethical και cruelty-free θα πρέπει να είναι διαφανές ως προς τις διαδικασίες του- από την παραγωγή μέχρι και την στιγμή της πώλησης.\nΜετά το σκάνδαλο του εργοστασίου Rana Plaza το 2013 στο Μπαγκλαντές (link) , πολλά brand αναγκάστηκαν να απομακρύνουν την παραγωγή τους από εκεί και να αλλάξουν στρατηγική με την αναζήτηση εναλλακτικών επιλογών. Οι πιέσεις που δέχονται τα brand παγκοσμίως για να γίνουν πιο οικολογικά έχουν γίνει όμως έντονες και επιτακτικές και από την νέα γενιά, εκείνη των millennial, και ακόμη περισσότερο την GenZ καθώς πρόκειται για μία γενιά που έχει μεγαλώσει με την τεχνολογία, με την δυνατότητα να ενημερώνεται την στιγμή που θέλει για ό,τι θέλει και να διαμοιράζεται πληροφορίες, και βιώνει την κλιματική αλλαγή σε πραγματικό χρόνο. Λόγω αυτών των ιδιαίτερων χαρακτηριστικών τους είναι αρκετά ευαισθητοποιημένοι καταναλωτές με συγκεκριμένες αξίες ως προς το περιβάλλον και τα ανθρώπινα δικαιώματα.\nΟ καθένας μας έχει συγκεκριμένες αξίες που αντανακλούν και την καταναλωτική μας συμπεριφορά. Αυτές οι προσωπικές αξίες είναι που μας οδηγούν σε συγκεκριμένες επιλογές. Είμαστε αυτό που αγοράζουμε και ο λόγος που το αγοράζουμε- γιατί μέσα από τις στυλιστικές επιλογές μας επιθυμούμε να δείξουμε την προσωπικότητα μας, να επισημάνουμε τις αξίες μας και να ορίσουμε το status μας. Και οι επιλογές που κάνουμε σε brands θέλουμε να συνάδουν οι αξίες που πρεσβεύουν με τις δικές μας. Για τον λόγο αυτό κάποιοι επιλέγουν να αγοράσουν sustainable brands και eco κολεξιόν ώστε με αυτό τον τρόπο να δείξουν την ευαισθησία τους ως προς την οικολογική καταστροφή και την τήρηση των ανθρώπινων δικαιωμάτων, άλλοι στρέφονται σε luxury brands για να αναδείξουν την οικονομική τους ευχέρεια ή απλά γιατί έχουν ως αξία την ποιότητα και όχι την ποσότητα και ούτω καθεξής.\nΟπότε τελικά αγοράζουμε οικολογικά γιατί συνάδει με τις προσωπικές μας αξίες ή είμαστε τόσο καλά εκπαιδευμένοι ως προς τις συνέπειες της οικολογικής καταστροφής που θέλουμε να προστατεύσουμε το περιβάλλον; Όπως και να ᾽χει ένα είναι το σίγουρο- καθένας από εμάς πρέπει να βάλει το δικό του λιθαράκι στο να προστατευτούμε και να προστατεύσουμε τον πλανήτη από μία οικολογική καταστροφή κλίμακας covid-19 γιατί η αλλαγή έρχεται όταν όλοι δρούμε ατομικά και ταυτόχρονα συλλογικά. Ξεκίνα σήμερα από τα πιο απλά- κάνε ανακύκλωση- αγόρασε 2 μπλούζες αντί 3- άρχισε να κοιτάς την σύνθεση όσων αγοράζεις πχ το βαμβάκι είναι ένα βιοδιασπώμενο υλικό συνεπώς πολύ καλό σαν επιλογή, δες brand όπως το www.sakt.gr που χρησιμοποιεί 85% βαμβάκι στην σύνθεση- προτίμησε κολεξιόν που είναι οικολογικές πχ η αλυσίδα zara έχει την κολεξιόν join life που είναι από οικολογικά υφάσματα που απορροφώνται γρηγορότερα από το περιβάλλον. Ξεκίνα με μικρά βήματα για να κάνεις μεγαλύτερα. Κάθε χρόνο πετάμε συλλογικά περισσότερα από 300 εκατομμύρια αθλητικά παπούτσια. Καθένα από αυτά χρειάζεται περίπου 30 έως 40 χρόνια για να απορροφηθεί τελείως από το περιβάλλον. Μήπως αυτό τον χρόνο να μην είναι το δικό σου;


Η κατάσταση με γεμίζει οργή. Σήμερα προσπάθησα να μην κατέβω στην κατάληψη του Πολυτεχνείου και της ΑΣΟΕΕ. Προσπάθησα να πάρω λίγο απόσταση από τα γεγονότα. Εχθές τη νύχτα γύρω στις 2.30 το πρωί, αφού ποστάρησα, ήμουν σε τρομερή υπερένταση. Πήρα λοιπόν το αυτοκίνητο και κατέβηκα την Αλεξάνδρας φτάνοντας μέχρι το Πολυτεχνείο. Αφού παρκάρησα κάπου στην Τρίτης Σεπτεμβρίου, έφτασα μπροστά από το Πολυτεχνείο.\nΟι μπάτσοι είχαν φύγει, μάλλον τριγυρνούσαν στα γύρω στενά. Παντού υπήρχε οργή ρέουσα. Την έβλεπες παντού. Στο γωνιακό κατάστημα Πατησίων και Μάρνη, που δεν ξέρω τι ήταν πριν, αλλά τώρα ήταν μια χούφτα αποκαϊδια. Κάπνιζε ακόμα όταν έφτασα. Μπροστά του υπήρχαν οχήματα της Πυροσβεστικής, τρία με τέσσερα τον αριθμό. Προχώρησα προς το Πολυτεχνείο. Ο ιδιοκτήτης του καταστήματος Rodolfo Valentino ακόμα μέσα.\nΕκείνη ακριβώς τη στιγμή κάποιοι χτυπούσαν τις πόρτες του Casa d' Italia, ώσπου κατόρθωσαν κάποια στιγμή να σπάσουν το τζάμι και να πετάξουν μέσα ένα στουπί αναμμένο. Εκείνη τη στιγμή με έπιασε απελπισία και οργή. Η θέα των νεαρών, 17 με 20 χρονών θα 'τανε, που χωρίς να υπολογίζουν την αξία την ιστορική και την πολιτιστική παραδίδουν τα πάντα σε μια φωτιά, είναι κάτι που δεν μπορώ να το δεχτώ. Τηλεφωνώ αμέσως στην Πυροσβεστική. Μου απαντά μια κοπέλα που μου λέει ότι θα κάνει ότι μπορεί.\nΜετά από λίγα λεπτά τα Πυροσβεστικά από το διπλανό στενό καταφτάνουν για να δεχτούν τον καταιγισμό από πέτρες από τους καταληψίες.\nΈμεινα εκεί μέχρι τις 4 περίπου τα ξημερώματα. Φεύγοντας πέρασα μπροστά από το Αρχαιολογικό Μουσείο. Μου φαινόταν απίστευτο ότι υπήρχαν άνθρωποι που σκέφτονταν να το παραδώσουν στις φλόγες. Χωρίς αυτά που έχει μέσα τι θα γίνουμε; Τι θα κάνουμε όλοι εμείς χωρίς την ταυτότητά μας; Πόσες ενοχές θα κουβαλάμε όλοι εμείς που επιτρέψαμε να συμβεί αυτό, πώς θα το εξηγήσουμε στις επόμενες γενιές;\nΣήμερα παρακολούθησα τα πράγματα κατά το μεγαλύτερο μέρος από την τηλεόραση. Η κατάσταση είναι εμετική. Ο κάθε αμόρφωτος δημοσιογράφος που έχει πάρει ένα μικρόφωνο βγαίνει και μιλάει λέγοντας τη μια παπαριά μετά την άλλη. Αλλά ακολουθούν κι άλλα πιο εμετικά: Το ΚΚΕ τα κάνει πλακάκια με τη Δεξιά του κυρίου γιά να κάνει πλιάτσικο στους ψηφοφόρους του ΣΥΡΙΖΑ. Η υπόθεση έχει βέβαια ξεκινήσει από χθες με τη σπουδή που δείχνουν όλοι οι κυβερνητικοί χαρτογιακάδες, που περιφέρονται από το ένα κανάλι στο άλλο, για να δώσουν τα εύσημα στους κομμουνιστές για την περιφρούρηση της πορείας τους. Και αντίστοιχα το ΚΚΕ ανταποδίδει τη φιλοφρόνηση λέγοντας ότι δεν είναι ώρα να μιλαμε για παραίτηση της κυβέρνησης και εκλογές. Αν δηλαδή δεν είναι τώρα ώρα να μιλάμε για εκλογές, τότε πότε;;;;;;\nΈπειτα οι μπάτσοι που πυροβόλησαν και η στάση της ΕΛΑΣ, που μάλλον δεν έχει πάρει χαμπάρι από όλα αυτά που γίνονται αυτές τις μέρες. Συνεχίζουν να μας εμπαίζουν. Στην αρχή αρνούνται ότι κάποιος πυροβόλησε, αλλά μετά από την πίεση των γεγονότων, στην αρχή παραδέχονται ότι έγινε ένας πυροβολισμός. Όταν πια δεν μπορούν να κάνουν τίποτα για να κρύψουν την αλήθεια, παραδέχονται ότι έγιναν περισσότεροι από ένας.\nΕπίσης οι μπάτσοι που είχαν το θράσος να πάνε στην κηδεία του Αλέξη αλλά και ο ανίκανος να επιβληθεί στους υφισταμένους του υπουργός Εσωτερικών Παυλόπουλος ο οποίος αποκαλεί το δολοφονηθέντα με το μικρό του όνομα για να δείξει οικειότητα. Να δείξει ότι συμπάσχει. Παρόλαυτα οι μπάτσοι συνεχίζουν να πυροβολούν και σήμερα.\nΚάποια στιγμή γυρνώντας στο διαδίκτυο πέτυχα αυτό το εμετικό και ιταμό βίντεο:\nhttp://www.youtube.com/watch?v=xLqVd6ZAyo0]. Δεν ξέρω με ποι τρόπο μπορεί να κατέβει, πάντως αποτελεί πρόκληση στη μνήμη του Αλέξη αλλά και στη νοημοσύνη όλων μας.\nΤα φασισταριά της Χρυσής Αυγής αλυχτάνε στους δρόμους. Ας μην τους επιτρέψουμε να πάρουν την κατάσταση στα χέρια τους. Όλοι στη συγκέντρωση της ΓΣΕΕ στις 12 στο Σύνταγμα.\nΓια το τέλος ένα παλιότερο βίντεο του junglereport με πρωταγωνιστή τον Καρατζαfuhrer. Είναι επίκαιρο, τώρα που τα φασισταριά είναι στους δρόμους, να θυμηθούμε τους πολιτικούς τους εκφραστές.\nΑναρτήθηκε από hnioxos στις 2:28 π.μ.\nΠρωταπριλιά την Πρωτοχρονιά!\nΌμορφη πόλη, άσχημα καίγεσαι\nΕπίθεση στους σταθμούς Πανεπιστήμιο και Βικτώρια\nΠαναγόπουλος και Δημοκρατία: Δύο έννοιες ασύμβατες...\nΑπάντηση σε σχόλιο του Ναυτίλου\nΑπώθηση των μαθητών σε ειρηνική διαμαρτυρία στο Σύ...\nΚινητοποιήσεις στις οποίες συμμετέχει και καλεί το...\nΟδός Αλεξάνδρου Γρηγορόπουλου\nΠορεία 11 Δεκεμβρίου 2008 στο κέντρο της Αθήνας\nΔίκτυο Δημοσιογραφίας πολιτών: Πρώτη συνάντηση\nΤαραχές στην Αθήνα\nΠαραιτηθείτε κύριε Καραμανλή\nΒίντεο από τη δολοφονία του Αλέξη


Τέξας: Έσωσε την κόρη του από βέβαιο θάνατο | Alphafreepress.gr\nalphafreepress.gr / ΚΟΣΜΟΣ / Τέξας: Έσωσε την κόρη του από βέβαιο θάνατο\nΤέξας: Έσωσε την κόρη του από βέβαιο θάνατο\nΤέξας: Η μικρή έπαιζε σε ένα κανάλι πίσω από το σπίτι της όταν εμφανίστηκε και της επιτέθηκε το 3,5 μέτρων ερπετό.\nΤέξας: Ένας πατέρας κατάφερε να παρέμβει την καθοριστική στιγμή και να σώσει την κορούλα του από μια πιθανή επίθεση κροκόδειλου. Ο 40χρονος Andrew Grande ήταν στην αυλή του σπιτιού του στο Τέξας στις 24 Ιουλίου με την 4χρονη κόρη του, Brandalyn, τον μεγαλύτερο αδερφό της και την babysitter. Ψάρευαν όλοι μαζί στο κανάλι πίσω ακριβώς από το σπίτι τους, όταν ο πατέρας παρατήρησε έναν κροκόδειλο να πλησιάζει απειλητικά προς το μέρος τους.\nΟι κροκόδειλοι στο συγκεκριμένο κανάλι δεν είναι σπάνιοι, αυτός όμως κατευθυνόταν ολοταχώς προς τη μικρή. «Πήγαινε πάνω της, δεν υπάρχει αμφιβολία για το πού ακριβώς κατευθυνόταν», δήλωσε ο πατέρας στο δίκτυο KPRC-TV. Ο ανήσυχος πατέρας, όταν σιγουρεύτηκε για τις προθέσεις του ζώου, έσπρωξε δυνατά την babysitter να πάει πίσω και άρπαξε τη μικρή, πετώντας τη πιο μακριά, πάνω στον φράχτη.\nΤέξας: Κάλεσε βοήθεια για τον κροκόδειλο\nΟ Grande πίστεψε πως υπήρχε πιθανότητα να αρπάξει ο κροκόδειλος τη μικρή και δεν ήθελε να το ρισκάρει. «Αν θα έκανε επίθεση, δεν το ξέρω. Αλλά δεν θα το άφηνα στην τύχη του», δήλωσε χαρακτηριστικά. Όταν εξασφάλισε πως ο κίνδυνος πέρασε, ο πατέρας επικοινώνησε με τις Αρχές, καθώς ο μεγαλόσωμος κροκόδειλος των σχεδόν 300 κιλών έκανε βόλτες γύρω από το σπίτι. Ήταν τόσο μεγάλος που το ειδικό συνεργείο χρειάστηκε πάνω από τις 3 ώρες για να τον βγάλει από το νερό. Το ζώο μεταφέρθηκε σε πάρκο κροκοδείλων και ο πατέρας δήλωσε πως θα πάει μια μέρα τα παιδιά του να τον δουν…\nΑΟΖ Ελλάδας – Αιγύπτου: Σφοδρές αντιδράσεις από… ΣΥΡΙΖΑ και Τουρκία!\nΜητσοτάκης για συμφωνία Ελλάδας – Αιγύπτου: “Επανέρχεται η νομιμότητα στην Ανατολική Μεσόγειο”\nΗ αιγυπτιακή απάντηση στις τουρκικές δηλώσεις για την ΑΟΖ με την Ελλάδα\nΕΠΙΘΕΣΗ ΚΡΟΚΟΔΕΙΛΟΥ ΣΕ ΑΝΘΡΩΠΟ\nΚΡΟΚΟΔΕΙΛΟΣ ΕΠΙΘΕΣΗ ΤΕΞΑΣ


Αφυγραντήρες αέρα DH της Value Protection Range - TROTEC\nΑφυγραντήρες αέρα DH-VPR+ Αρχική\nΕίστε εδώ: trotec.com - Προϊόντα και υπηρεσίες - Προϊόντα ‑ HighPerformance - Αφύγρανση - Αφυγραντήρες αέρα εξάτμισης, σταθεροί - Αφυγραντήρες αέρα DH-VPR+\nΑφυγραντήρες αέρα εξάτμισης, σταθεροί\nΑφυγραντήρες αέρα DH-VPR+\nΑφυγραντήρες αέρα DH της Value Protection Range\nΈξυπνοι διαχειριστές κλίματος „made in Germany“ για τέλεια σφαιρική προστασία των αντικειμένων αξίας σας – ThinC!\nΔιατήρηση αξίας αντι για κατανάλωση αξίας\nΗ διαχείριση κλίματος ThinC! εγγυάται σταθερότητα. Για κλίμα και αξία. Κάθε υλικό έχει κατά βάθος ειδικά χαρακτηριστικά και κάθε χώρος αποκαλύπτει άλλες συνθήκες. Οι διαχειριστές κλίματός μας εξασφαλίζουν σταθερό κλίμα χώρου κάτω απο όλες τις συνθήκες. Και διατηρούν έτσι σίγουρα και αποδοτικά τα πιο διαφορετικά αντικείμενα αξίας στην καλύτερη κατάστασή τους. Η βάση του καινοτόμου διαχειριστή κλίματος ThinC! είναι οι αφυγραντήρες αέρα DΗ απο το πρόγραμμά μας HighPerformance για αξιόπιστη προστασία απο υγρασία ακόμη και σε μη θερμαινόμενους χώρους με χαμηλές θερμοκρασίας απο 0 °C. Ενισχυμένοι με αποτελεσματικά συγκροτήματα καθαρισμού αέρα και φίλτρου σε βιομηχανικά πρότυπα. Με αυτόν τον τρόπο, κάθε χώρος γίνεται κλιματικό χρηματοκιβώτιο, ο αέρας καθαρίζεται, η συσσώρευση σκόνης μειώνεται σημαντικά και ενοχλητικές οσμές εξουδετερώνονται.\nΟλα τα μοντέλα ThinC! ξεχωρίζουν μέσω της απλούστατης χρήσης και του έξυπνου ελέγχου της υγρασίας αέρα και της εξουδετέρωσης οσμών. Ελεγχόμενα απόλυτα αυτόματα με υγροστάτη και ρυθμιστή έντασης. Χωρίς σκόνη, χωρίς βρωμιά, υγιεινά και ενεργειακά αποδοτικά σταθερά στο σωστό επίπεδο. Και η ThinC! μετατρέπει το σχεδιασμό σε πρόγραμμα. Χρώματα και υλικά της πρόσοψης μπορούν να μεταβληθούν, ανάλογα με τις προσωπικές επιθυμίες και στυλ. Τέλειο κλίμα χώρου απο την πιο όμορφη πλευρά του. Για όλα όσα έχουν αξία.\nΤο να μην είσαι ποτέ ικανοποιημένος είναι το αξίωμα της Έρευνας και Ανάπτυξης της Trotec. Εδώ κα χρόνια ένας απο τους πρωτοπόρους παρόχους λύσεων αφύγρανσης αέρα διεθνώς, το να μένουμε αδιάλειπτα καλύτεροι είναι υποχρέωση για εμάς. Με την νεότερη γενιά DH-VPR, η Trotec μεγάλωσε την απόσταση και εξέλιξε μια σειρά διαχειριστών κλίματος που δεν αφήνει καμία επιθυμία ανικανοποίητη, τόσο τεχνολογικά όσο και αισθητικά. Περισσότερη λειτουργικότητα συν ξεχωριστά σχέδια – et voilà: DH-VPR+ με έξυπνη τεχνολογία κλίματος ThinC!.\nΑυτή η λύση ειναι μοναδική παγκοσμίως: Ενεργή διαχείριση κλίματος με λειτουργία προστασίας 4-σε-1 έναντι υγρασίας, οσμών, αερίων ρυπαντών και σκόνης.\nΒέλτιστος διαχειριστής κλίματος για γκαράζ συλλεκτών\nΤα κοσμήματα απο χρώμιο πρέπει να λάμπουν, όχι να σκουριάζουν\nΟ DH-VPR+ εγγυάται βέλτιστο κλίμα γκαράζ. Επαγγελματική απόψυξη θερμού αέρα ήδη απο τους 0 °C και πάνω. Ένα επίπεδο υγρασίας αέρα μεταξύ 45 και 50 % προστατεύει αξιόπιστα απο διάβρωση, μούχλα, δημιουργία πόρων και αποσύνθεση. Και η διαχείριση κλίματος ThinC! μειώνει αποτελεσματικά οσμές βενζίνης, σκόνη, βακτήρια και βρωμιά. DH-VPR+ – ευτυχισμένος χωρίς σκουριά.\nΓια την αρμονική ενσωμάτωση του διαχειριστή κλίματος DH-VPR+ στο περιβάλλον του γκαράζ σας, μπορεί να παραδοθεί με πρόσοψη σε σχεδόν κάθε παραλλαγή χρώματος και υλικού πέραν της βασικής έκδοσης:\nΟ DH-VPR+ με μια ματιά\nΜοναδικός παγκοσμίως: Ενεργή διαχείριση κλίματος με λειτουργία προστασίας 4-σε-1 έναντι υγρασίας, οσμών, αερίων ρυπαντών και σκόνης\nΕιδικά σχεδιασμένος για τη διατήρηση αξίας πολύτιμων εκθεμάτων και αντικειμένων\nΤέλεια απόδοση αφύγρανσης αέρα και σε χαμηλές θερμοκρασίες μέχρι 10 °C\nΔιατήρηση στεγνότητας χώρου μέχρι 0 °C\nΦίλτρο δύο στοιχείων για σκόνη και βρωμιά – ειδικά σε γκαράζ\nΦίλτρο αέρα για σκόνη και τον καθαρισμό αέρα απο γύρη και αλλεργιογόνα\nΒιομηχανικός ιονιστής υψηλής ποιότητας για αποτελεσματική εξουδετέρωση οσμών\nΚατασκευή προστατευμένη απο διάβρωση\nΑυτόματη λειτουργία ελεγχόμενη απο υγροστάτη\nΑποδοτική αυτόματη απόψυξη θερμού αερίου\nΕνσωματωμένη αντλία συμπυκνώματος\nΔιαθέσιμος κατόπιν απαίτησης σε όλα τα χρώματα και υλικά\nΔιαχείριση κλίματος ThinC! –\nΠλήρης προστασία απο όλους τους κινδύνους του γκαράζ:\nΣταθερά βέλτιστη υγρασία αέρα αποτρέπει αξιόπιστα ζημιές απο διάβρωση.\nΕξουδετερώνει ενοχλητικές οσμές με βιομηχανικούς ιονιστές υψηλής ποιότητας.\nΗ τεχνολογία ThinC!μειώνει σίγουρα και αποτελεσματικά τη συσσώρευση σκόνης.\nΤο ενσωματωμένο ειδικό φίλτρο μειώνει εναποθέσεις και δύσκολα να αφαιρεθούν υπολείμματα.\nΜούχλα στο χώρο και το στοκ δεν μπορεί να υπάρξει\nόταν ο DH-VPR+ αναλαμβάνει τη διαχείριση του αέρα του χώρου.\nΤα βακτήρια βλάπτουν την υγεία. Αλλά και συλλεκτικά αντικείμενα αξίας.\nΗ αρχή του οξειδωτικού καθαρισμού αέρα φροντίζει για ένα κλίμα χώρου ελεύθερο απο αποσύνθεση.\nΤο τέλειο κλίμα χώρου είναι υψηλή τέχνη\nDH-VPR+ – Προστατεύσετε ο,τι σας είναι πολύτιμο\nΚρέμονται στον τοίχο και ευχαριστούν τον ιδιοκτήτη. Ως τέχνη. Ως αξία. Προκειμένου να διατηρηθούν, να μη χρειάζεται ξανά και ξανά δαπανηρός καθαρισμός των πινάκων, να μην παραμορφώνονται οι κορνίζες, να μην υποφέρουν τα χρώματα: DH-VPR+ – ο βελτιστοποιημένος διαχειριστής κλίματος για Van Gogh μέχρι Picasso.\nΈνα ξύλινο μουσικό όργανο διατηρεί το μοναδικό ήχο του μόνο όταν φυλάσσεται κάτω απο βέλτιστες συνθήκες κλίματος. Σταθερές σχετικές υγρασίες αέρα 50 - 65 % είναι ιδανικές για όργανα αξίας. Ένα μεταβαλλόμενο κλίμα χώρου οδηγεί σε ρήγματα και άλλες ζημιές στα ευαίσθητα όργανα. DH-VPR+ – με αυτό ο ήχος δεν υποφέρει.\nΓια τον παθιασμένο αναγνώστη και συλλέκτη βιβλίων όλες οι σελίδες είναι πολύτιμες. Το πρόγραμμα κλίματος για βιβλιόφιλους προσαρμόζει τον αέρα χώρου στις απαιτήσεις του χαρτιού και φιλτράρει ρυπαντές που προκαλούν αποσύνθεση. Σκισίματα, καταπονήσεις υλικού, διάβρωση μελανιού ή οσμή μούχλας αποτρέπονται με αυτόν τον τρόπο. DH-VPR+ – δημιουργεί καλό κλίμα ανάγνωσης, για μάτια και μύτη.\nΠροκειμένου να διατηρηθεί η απόλαυση και αξία των κρασιών, απαιτείται μια βέλτιστη διαχείριση κλίματος. Μια σταθερή υγρασία αέρα περίπου 75 εως 80 % είναι βέλτιστη για κρασιά. Ο DH-VPR+ παρεμποδίζει την ξήρανση των φελλών, την είσοδο οξυγόνου στο μπουκάλι, την ανάπτυξη μουχλας στις ετικέτες ή το χρωματισμό του αρώματος του κρασιού απο οσμές.\nΤα καλύτερα αμπέλια – DH-VPR+.\nΠαλαιά έπιπλα και πολύτιμα όργανα δημιουργούν ένα ζεστό συναίσθημα. Το ξύλο αλληλεπιδρά με την πολύ υψηλή υγρασία αέρα και χρειάζεται σταθερότητα. Ρωγμές, φουσκωμένο λούστρο, αποχρωματισμοί και αποσύνθεση μπορούν να είναι τα επακόλουθα του προβληματικού αέρα χώρου. Τα έπιπλα αντίκες είναι όμορφα. Δεν πρέπει όμως να σας μείνει η μυρωδιά της τελευταίας εκατονταετίας. Οικογενειακά κειμήλια, έπιπλα γενεών, επένδυση. DH-VPR+ – προστατεύει το μέλλον της παράδοσης.\nΠαλαιά και νεότερα κλασσικά αυτοκίνητα αξίζει τον κόπο να διατηρηθούν. Ο DH-VPR+ επιτυγχάνει μια σταθερά βέλτιστη υγρασία αέρα και προστατεύει αξιόπιστα απο ζημιές διάβρωσης, μούχλα και δυσάρεστες οσμές. DH-VPR+ – Συντήρηση αντί για αποκατάσταση.\nΟδηγός – έτσι προστατεύετε το έργο τέχνης σας\nβέλτιστη σχετική υγρασία\n10 - 25 °C 45 - 50 % σχετική υγρασία\n20 - 22 °C 50 - 65 % σχετική υγρασία\n15 - 25 °C 50 - 65 % σχετική υγρασία\n14 - 20 °C 40 - 55 % σχετική υγρασία\nανάλογα με την ποικιλία 75 - 80 % σχετική υγρασία\nΔιατήρηση αξίας κλασσικών\nDH αφυγραντήρα της σειράς VPR +


Τι συνέβη στο δικαστήριο. Καταδικάστηκαν για ρευματοκλοπή Παππά-Κοντεμπέλα - Showbiz.gr | Lifestyle & News Magazine\nΤι συνέβη στο δικαστήριο. Καταδικάστηκαν για ρευματοκλοπή Παππά-Κοντεμπέλα\nΑντιμέτωπη με την κατηγορία της ρευματοκλοπής από κοινού και κατ΄ εξακολούθηση βρίσκεται\nη Χριστίνα Παππά μαζί με τον πρώην σύζυγό της Κλαούντιο Κολντεμπέλα.\nΌπως αναφέρει ο «Ελευθερος Τυπος» τόσο ο πρώην μπασκετμπολίστας, όσο και η γνωστή ηθοποιός δεν εμφανίστηκαν στο ακροατήριο του Τριμελούς Πλημμελειοδικείου της Αθήνας, αλλά εκπροσωπήθηκαν από κοινό δικηγόρο, ο οποίος μεταξύ άλλων αποκάλυψε ότι η Χριστίνα Παππά έχει αναλάβει μόνη της την αποπληρωμή του χρέους. «Πρόκειται για έφεση που έχουμε ασκήσει στην απόφαση που τους καταδίκασε για ρευματοκλοπή.\nΈχουμε αίτημα αναβολής γιατί έχουν προβεί σε διακανονισμό. Έχουν εξοφλήσει μέρος του ποσού, το οποίο ανέρχεται σε 15.000 ευρώ και πρέπει να εξοφληθεί μέχρι το 2019. Η κ. Παππά το αποπληρώνει μόνη της και έχει ήδη δώσει 5.000 ευρώ. Η τελευταία δόση είναι τον Ιούνιο του 2019» ανέφερε ο συνήγορος των δύο κατηγορουμένων.\nΜάλιστα, η αναφορά στην αποπληρωμή του ποσού μόνο από την ηθοποιό προκάλεσε την ερώτηση του Προέδρου της έδρας σχετικά με το σε ποια ομάδα παίζει ο Κλαούντιο Κολντεμπέλα και αν πληρώνεται. «Είναι προπονητής πλέον» απάντησε ο συνήγορος χωρίς περαιτέρω σχόλια. Τελικά, το δικαστήριο έδωσε αναβολή στην υπόθεση για τον Ιανουάριο, με την\nπροτροπή να εξοφληθεί το χρέος νωρίτερα για να μην υπάρξει εκ νέου καταδίκη.\n«Θα δώσουμε αναβολή για να προσκομιστεί απόδειξη, αλλά τελευταία δόση είναι τον Ιούνιο του 2019. Ας εξοφλήσει νωρίτερα το χρέος γιατί παραγράφεται το αδίκημα και θα δώσουμε αναβολή για τον Ιανουάριο», ανέφερε ο Πρόεδρος. Σημειώνεται, ότι στην υπόθεση δήλωσε παράσταση πολιτικής αγωγής και ο ΔΕΔΗΕ, ο οποίος μάλιστα είχε καλέσει και μάρτυρα για την υπόθεση.\n«Χολή» από παίκτρια του GNTM που αποκλείστηκε! «Και η Μικαέλα Φωτιάδη και η Ειρήνη Στεριανού έχουν κάνει στo βυζί τους…»


Book Corner: "Ο Ιεροκήρυκας" της Camilla Lackberg - Πελοποννησιακό Πρακτορείο Ειδήσεων\nBook Corner: "Ο Ιεροκήρυκας" της Camilla Lackberg\nH μέρα ξεκίνησε με ευοίωνες προοπτικές. Ξύπνησε νωρίς, πριν από την υπόλοιπη οικογένεια, και κατάφερε να γλιστρήσει έξω απαρατήρητος, αφού πρώτα ντύθηκε όσο πιο αθόρυβα μπορούσε. Πήρε επίσης μαζί του το κράνος της ιπποτικής πανοπλίας του και το ξύλινο σπαθί, που το κράδαινε ευτυχισμένος καθώς κάλυπτε τρέχοντας τα εκατό μέτρα από το σπίτι μέχρι τη Χαράδρα του Βασιλιά. Σταμάτησε για μια στιγμή και κοίταξε με δέος την απόκρημνη σχισμή που έκοβε στη μέση τον βραχώδη σχηματισμό. Το πλάτος της, η απόσταση δηλαδή ανάμεσα στους δύο βράχους που υψώνονταν καμιά δεκαριά μέτρα προς τον ουρανό, εκεί που μόλις είχε αρχίσει να σκαρφαλώνει ο καλοκαιρινός ήλιος, ήταν δύο μέτρα. Τρεις μεγάλοι ογκόλιθοι είχαν σφηνωθεί για πάντα στη μέση της σχισμής, κι αυτό ήταν ένα εντυπωσιακό θέαμα. Η τοποθεσία ασκούσε μαγική έλξη σ’ έναν εξάχρονο. Το γεγονός ότι του απαγόρευαν να πηγαίνει μόνος του εκεί την έκανε ακόμα πιο ελκυστική.\nΠήρε το όνομά της όταν ο Όσκαρ Β΄ επισκέφτηκε τη Φιελμπάκα, στα τέλη του 19ου αιώνα, αλλά αυτό ήταν κάτι που εκείνος ούτε το ήξερε ούτε τον ενδιέφερε, καθώς γλιστρούσε αργά μέσα στις σκιές με το ξύλινο σπαθί του έτοιμο για επίθεση. Βέβαια, του είχε πει ο πατέρας του ότι οι σκηνές από το Χάσμα της Κόλασης στην ταινία Ρόνια, η κόρη του ληστή είχαν γυριστεί στη Χαράδρα του Βασιλιά, και όταν παρακολούθησε και ο ίδιος την ταινία ένιωσε ένα μικρό γαργαλητό στο στομάχι σαν είδε τον αρχιληστή Μάτις να διασχίζει έφιππος τη χαράδρα. Μερικές φορές παρίστανε ότι ήταν κι αυτός ένας από τους ληστές εκεί, αλλά σήμερα ήταν ιππότης. Ιππότης της Στρογγυλής Τραπέζης, όπως σ’ εκείνο το όμορφο πολύχρωμο βιβλίο που του είχε χαρίσει η γιαγιά στα γενέθλιά του.\nΚινήθηκε αθόρυβα και προσεχτικά πάνω από τους μεγάλους βράχους που κάλυπταν το έδαφος και ετοιμάστηκε, με μόνα όπλα το κουράγιο και το σπαθί του, να επιτεθεί στον τεράστιο δράκο που έβγαζε φωτιές από το στόμα. Ο καλοκαιρινός ήλιος δεν έφτανε μέχρι κάτω στη χαράδρα, κι αυτό την έκανε ψυχρή και σκοτεινή. Τέλειο μέρος για δράκους. Σύντομα το αίμα θα έτρεχε ποτάμι από τον λαιμό του δράκου, και έπειτα από έναν παρατεταμένο αγώνα ζωής ή θανάτου θα σωριαζόταν νεκρός μπροστά στα πόδια του.\nΤου τράβηξε την προσοχή κάτι που είδε με την άκρη του ματιού του. Πίσω από έναν μεγάλο βράχο φαινόταν ένα κομμάτι από κόκκινο ύφασμα, και η περιέργειά του μεγάλωσε. Ο δράκος μπορούσε να περιμένει. Ίσως να υπήρχε ένας κρυμμένος θησαυρός εκεί πέρα. Πήρε φόρα, πήδηξε πάνω στον βράχο και κοίταξε κάτω, από την άλλη πλευρά του. Για λίγο έχασε την ισορροπία του και κόντεψε να πέσει προς τα πίσω, αλλά ύστερα από μερικά δευτερόλεπτα, αφού ταλαντεύτηκε αρκετές φορές ανεμίζοντας τα χέρια του, την ξαναβρήκε. Αργότερα δεν θα παραδεχόταν ότι φοβήθηκε, αλλά ακριβώς εκείνη τη στιγμή είχε αισθανθεί τον μεγαλύτερο φόβο της εξάχρονης ζωής του. Μια κυρία κείτονταν εκεί και τον περίμενε. Ξαπλωμένη ανάσκελα, είχε το βλέμμα καρφωμένο πάνω του. Η πρώτη σκέψη που έκανε ενστικτωδώς ήταν να το βάλει στα πόδια, πριν προλάβει εκείνη να τον τσακώσει να παίζει σ’ ένα μέρος όπου δεν επιτρεπόταν. Ίσως να τον ανάγκαζε να της πει πού έμενε και να τον πήγαινε, σέρνοντάς τον, στη μαμά και τον μπαμπά, οι οποίοι θα θύμωναν πολύ και θα τον ρωτούσαν – όπως σε βλέπω και με βλέπεις– πόσες φορές τού είχαν πει ότι απαγορευόταν να πηγαίνει στη Χαράδρα του Βασιλιά χωρίς να τον συνοδεύει κάποιος ενήλικας.\nΤο περίεργο όμως ήταν ότι εκείνη η κυρία δεν κουνιόταν καθόλου. Ούτε ρούχα φορούσε, και για μια στιγμή ένιωσε ντροπή που στεκόταν και κοίταζε μια γυμνή κυρία. Το κόκκινο που είχε δει δεν ήταν κομμάτι από ύφασμα αλλά κάτι μουσκεμένο ακριβώς δίπλα της, ενώ δεν έβλεπε πουθενά τα ρούχα της. Ήταν πολύ παράξενο να κείτεται εκεί γυμνή. Άλλωστε, έκανε πολύ κρύο εκεί κάτω.\nΜετά, κάτι απίθανο του πέρασε από το μυαλό: Ότι η κυρία ίσως να ήταν νεκρή! Δεν μπορούσε να βρει άλλη εξήγηση για την ακινησία της. Αυτή η ξαφνική συνειδητοποίηση τον έκανε να πηδήξει από τον βράχο και να υποχωρήσει αργά προς το στόμιο της χαράδρας. Αφού απομακρύνθηκε κάνα δυο μέτρα από τη νεκρή γυναίκα, έκανε μεταβολή και έτρεξε στο σπίτι όσο πιο γρήγορα μπορούσε. Δεν τον ένοιαζε πια αν θα τον μάλωναν.\nΤο απόσπασμα είναι από το βιβλίο "Ο Ιεροκήρυκας" της Camilla Lackberg. Κυκλοφορεί από τις Εκδόσεις Μεταίχμιο.\n« Θ. Δευτός: "Το Πέρασμα δεν συμβολίζει απλά, ήταν ο μεγάλος, ο διακαής πόθος κι ο καημός χιλιάδων Βορειοηπειρωτών, να περάσουν αντίκρυ" Book Corner: "Συνένοχοι" από τη Νόρα Πυλόρωφ »


Αυτή είναι η “απόλυτη” συνταγή για ρακόμελο… Στην υγειά μας – Λεβεντογέννα Κρήτη μας\nHome / Η ΚΡΗΤΗ ΜΑΣ / Αυτή είναι η “απόλυτη” συνταγή για ρακόμελο… Στην υγειά μας\nΑυτή είναι η “απόλυτη” συνταγή για ρακόμελο… Στην υγειά μας\nΤι κι αν το κρύο είναι τσουχτερό; Τι κι αν βρισκόμαστε στην καρδιά του χειμώνα; Κανένα πρόβλημα. Ένα ποτηράκι ζεστό ρακόμελο θα σας μεταφέρει με τον πιο γλυκό και μεθυστικό τρόπο τη ζεστασιά του.\nΗ ρακή ή τσικουδιά, η διάφανη μυρωδάτη «κυρία» της Κρήτης, δένει αρμονικά με το χρυσαφί γεμάτο αρώματα πευκόμελο, και το αποτέλεσμα είναι ένα ποτό εξαιρετικής ποιότητας και γεύσης, το γνωστό σε όλους ρακόμελο!\nTο ρακόμελο λόγω των δύο βασικών του συστατικών, την τσικουδιά κ το μέλι προσφέρει στον οργανισμό τις ευεργετικές ιδιότητες αυτών. Η τσικουδιά, προϊόν μονής απόσταξης από τα στράφυλλα, τα πατημένα δηλαδή σταφύλια που παραμένουν 40 μέρες σε βαρέλια όπου γίνεται η ζύμωση, είναι ιδιαίτερα χωνευτική ειδικά μετά από ένα πλούσιο σε λιπαρά γεύμα, αλλά και εφόσον ζεσταθεί, προσφέρει άμεση ανακούφιση στον πονόλαιμο. Είναι επίσης καταπραϋντική σε διάφορες μορφές κρυολογημάτων. Η αλκοολική δύναμη της τσικουδιάς ποικίλλει ανάλογα με τις προτιμήσεις του παραγωγού, ενώ κυμαίνεται από 42-58 αλκοολικούς βαθμούς ( Vol%).\nΤο μέλι, ιδιαίτερα σημαντικό τρόφιμο για τον άνθρωπο, αφού περιέχει φλαβονοειδή, ισχυρά αντιοξειδωτικά που ασκούν καρδιοπροστατευτική και αντικαρκινική δράση.\nΈχει αντιβακτηριδιακές ιδιότητες, προστατεύει από έλκη κ γαστρεντερικές διαταραχές, ενώ ανακουφίζει από τον έντονο βήχα και ερεθισμό του λαιμού. Περιέχει βιταμίνες, μέταλλα και ιχνοστοιχεία, ένζυμα και αμινοξέα, προσφέροντας πολλά ακόμα οφέλη στον οργανισμό. Το μέλι αναμφισβήτητα συγκαταλέγεται στα τρόφιμα συμμάχους της καλής υγείας, αλλά και της μακροζωίας.\nΠοια είναι όμως η συνταγή για το εξαιρετικό αυτό ποτό;\n35 γραμ.μέλι (κατά προτίμηση πευκόμελο δεν θολώνει και δίνει κεχριμπαρένιο χρώμα)\n3-4 γαρύφαλλα (καρφάκια).\nΖεσταίνετε σε ένα μπρίκι την τσικουδιά με την κανέλα και τα γαρύφαλλα και προσθέτετε το μέλι. Αφήνετε το ρακόμελο σε σιγανή φωτιά για περίπου 5 λεπτά ανακατεύοντας διαρκώς με ένα ξύλινο κουτάλι. Αποσύρετε από τη φωτιά και αφαιρέστε την κανέλα και τα γαρύφαλλα.\nΚαι μην ξεχνάτε, το ρακόμελο πίνεται ζεστό! Στην υγεία σας!\nΠροηγούμενο Φριχτό περιστατικό! 15χρονος απειλεί με όπλο καθηγήτριά του!\nΕπόμενο Άγριο ξύλο σε σχολείο! Έδειρε τη συμμαθήτριά της και της έβγαλε την μαντίλα από το κεφάλι


Η Μπέσσυ Αργυράκη στο Χυτήριο Theater & Art Café\nΠέμπτη, 27 Αυγούστου 2015 14:10\nΜε υπερηφάνεια το Χυτήριο Theater & Art Cafe φιλοξενεί την Παρασκευή 11 Σεπτεμβρίου 2015, την ιέρεια της ποπ Μπέσσυ Αργυράκη. Η Μπέσσυ Αργυράκη γεννήθηκε κάτω από ένα τυχερό αστέρι. Γεμάτη ζωή, χαμόγελο, μεγάλη καρδιά και μια φωνή που δεν σταματάει πουθενά έχει καταφέρει, δεκαετίες τώρα, να κρατά μια καλή θέση στην καρδιά όσων την γνωρίζουν.\nΜας ταξιδεύει, εκτός από τις δικές της επιτυχίες και σε άλλες, απρόβλεπτες επιλογές. Από Barbara Streisand μέχρι Bette Midler και από Shirley Bassey μέχρι Dolly Parton. Μας θυμίζει τραγούδια από όλο τον κόσμο σε πέντε γλώσσες με μοναδικό, αισθησιακό, τελικά δικό της ιδιαίτερο τρόπο. Η αιώνια έφηβη, η τραγουδίστρια της χαράς αλλά και της ποιότητας μόνο για μια βραδιά στο Χυτήριο.\nΠολλοί φίλοι θα την τιμήσουν και θα μας χαρίσουν τις επιτυχίες τους. Πασχάλης, Δάκης, Κώστας Μπίγαλης, Ρόμπερτ Ουίλιαμς, οι Newmark και άλλοι εκλεκτοί συνάδελφοι θα είναι δίπλα της.\nΠλήκτρα-Φωνή: Γιώργος Τσοκάνης & Μαρία Τσοκάνη\nΚιθάρα: Θωμάς Καραμαζάκης.\nΤιμή εισόδου: €12 (με κρασί ή μπύρα)


Ο Στάνισλαβ Πετρόφ, ο άνθρωπος που έσωσε τον πλανήτη από τον πυρηνικό όλεθρο και τον Γ’ Παγκόσμιο Πόλεμο – kastoria365 – καστορια 365\nΑρχική > Τοπικά νέα > Ο Στάνισλαβ Πετρόφ, ο άνθρωπος που έσωσε τον πλανήτη από τον πυρηνικό όλεθρο και τον Γ’ Παγκόσμιο Πόλεμο\nΟ Στάνισλαβ Πετρόφ, ο άνθρωπος που έσωσε τον πλανήτη από τον πυρηνικό όλεθρο και τον Γ’ Παγκόσμιο Πόλεμο\nΚαι αν σε πολλούς το όνομά του δεν λέει τίποτα, σίγουρα θα προκαλέσει το ενδιαφέρον τους αν μάθουν ότι αυτός ο άνθρωπος πιθανότατα έσωσε τον πλανήτη από τον πυρηνικό όλεθρο και τον Γ’ Παγκόσμιο Πόλεμο.\nΤο ημερολόγιο δείχνει 26 Σεπτεμβρίου 1983. Βρισκόμαστε σε εποχή Ψυχρού Πολέμου ανάμεσα σε ΗΠΑ και Σοβιετική Ένωση. Ο Πετρόφ έχει νυχτερινή βάρδια στο Serpukhov-15, ένα απόρρητο στρατηγείο μέσα στο πυκνό δάσος νότια της Μόσχας. Η δουλειά του είναι να αναλύει δορυφορικά δεδομένα που μπορούσαν να ανιχνεύουν μια πρώτη πυρηνική επίθεση από τις ΗΠΑ, ενδεχόμενο που εθεωρείτο κάθε άλλο παρά απίθανο στη Ρωσία τότε.\nΤρεις εβδομάδες νωρίτερα, οι Σοβιετικοί είχαν καταρρίψει από λάθος ένα κορεατικό αεροσκάφος με 269 επιβάτες, ανάμεσα στους οποίους ένας Αμερικανός βουλευτής και ακόμα 60 Αμερικανοί πολίτες, επειδή το πέρασαν για κατασκοπευτικό. Το λάθος αυτό είχε οδηγήσει στα άκρα τις σχέσεις Ανατολής – Δύσης, προκαλώντας την περίφημη ρήση του Ρόναλντ Ρίγκαν ότι η Σοβιετική Ένωση είναι «η αυτοκρατορία του κακού».\nΔεκαπέντε λεπτά μετά τα μεσάνυχτα, αρχίζει να αναβοσβήνει το κόκκινο φως που προειδοποιεί για εκτόξευση πυραύλων από τις ΗΠΑ. Ο Πετρόφ και η ομάδα του φοβούνται για το χειρότερο. «Ήταν έναν σοκ αδρεναλίνης. Δεν θα το ξεχάσω ποτέ», είπε μετέπειτα ο ίδιος.\nΜήπως είναι λάθος συναγερμός; Οι καιρικές συνθήκες και το πέπλο ομίχλης που καλύπτει την περιοχή καθιστούν αδύνατη την οπτική επιβεβαίωση. Το μόνο στο οποίο ο Πετρόφ μπορεί να βασιστεί είναι η οθόνη μπροστά του και το ένστικτό του. Αρχικά η προειδοποίηση ήταν για έναν διηπειρωτικό πύραυλο που είχε εκτοξευθεί από τις ΗΠΑ. Όταν το σήμα δείχνει πέντε πυραύλους, ο Πετρόφ πρέπει να πάρει μια κρίσιμη απόφαση\nΜήπως οι ΗΠΑ ξεκίνησαν τον Γ’ Παγκόσμιο Πόλεμο και η Ρωσία έπρεπε να απαντήσει -καταστρέφοντας ουσιαστικά την ανθρωπότητα- ή πρέπει να πει στους ανωτέρους του, όπως είχε διαταγές, ότι το σύστημα προειδοποίησης παρουσίασε βλάβη, ευχόμενος να μην κάνει λάθος; Με την ένδειξη να δείχνει ότι η απειλή πλησιάζει ολοένα και περισσότερο σε σοβιετικό έδαφος, ο Πετρόφ δεν έχει περισσότερα από 15 λεπτά για να αποφασίσει πώς θα αντιδράσει.\nΜε βάση την πείρα του, εκτιμά πως αν οι Αμερικανοί αποφάσιζαν όντως να επιτεθούν, θα το έκαναν με περισσότερους από 5 πυραύλους. Αμέσως καλεί τους ανωτέρους του και τους αναφέρει «λάθος συναγερμό».\nΗ απόφασή του αυτή θεωρείται πως εμπόδισε μια πιθανή ανταποδοτική αντίδραση από τη Σοβιετική Ένωση με την εκτόξευση πυρηνικών πυραύλων προς τις ΗΠΑ και τις\nυπόλοιπες χώρες του NATO, κάτι που θα οδηγούσε σε γενικευμένο πυρηνικό πόλεμο\nΜέχρι την κατάρρευση της Σοβιετικής Ενωσης, ούτε το περιστατικό ούτε το όνομα του Πετρόφ είδαν το φως της δημοσιότητας. Η ιστορία του αποκαλύφθηκε προς το τέλος της δεκαετίας του 1990, μετά τη δημοσίευση των απομνημονευμάτων του στρατηγού ο οποίος διηύθυνε το κέντρο ειδοποίησης την εποχή εκείνη.\nΤι θα είχε συμβεί εκείνη τη νύχτα, αν ο Πετρόφ είχε ενεργήσει διαφορετικά; Πιθανότατα ένας πυρηνικός όλεθρος. Σύμφωνα με τους ειδικούς, μαζικές ανταλλαγές πυραυλικών χτυπημάτων σημαίνουν ότι η χώρα που επιτέθηκε πρώτη θα πεθάνει 27 λεπτά αργότερα. Διότι μόλις η χώρα κατά της οποίας γίνεται η επίθεση το αντιληφθεί, αμέσως θα εκτοξεύσει τους δικούς της πυραύλους.\nΓι’ αυτό αποκαλούν τον Πετρόφ ως τον «άνθρωπο που έσωσε τον κόσμο».\nΠαγκοσμίως, η ιστορία του έγινε γνωστή χάρη στο ντοκιμαντέρ «Ο άνθρωπος που έσωσε τον κόσμο», με πρωταγωνιστές τους Ρόμπερτ Ντε Νίρο, Ματ Ντέιμον και Κέβιν Κόστνερ.\nΟ Πετρόφ αποδείχθηκε πως είχε δίκιο, καθώς δεν υπήρχε κανένας πύραυλος που πλησίαζε και το σύστημα δυσλειτουργούσε. Η μετέπειτα εξέταση που έγινε στα συστήματα προειδοποίησης από το τεχνικό προσωπικό\nέδειξε πως πράγματι το σύστημα είχε υποστεί βλάβη και τα αποτελέσματα που έδωσε δεν ήταν σωστά.\nΤο σφάλμα δημιουργήθηκε μετά από μια σπάνια ευθυγράμμιση του φωτός στα σύννεφα σε μεγάλο υψόμετρο και των τροχιών των σοβιετικών δορυφόρων, κάτι που έπειτα διορθώθηκε με τη διαδικασία της επαλήθευσης των δεδομένων μέσω γεωστατικών δορυφόρων.\nΟ Πετρόφ ανέφερε πως οι παράγοντες που συντέλεσαν στην απόφασή του ήταν πως είχε πληροφορηθεί κατά την εκπαίδευσή του ότι ένα πυρηνικό χτύπημα από τις ΗΠΑ θα ήταν πολύ πιθανώς «μια και έξω», με έναν μεγάλο αριθμό πυραύλων να εκτοξεύονται -και όχι μόνο πέντε. Επίσης, γνώριζε πως το σύστημα έγκαιρης ειδοποίησης ήταν νέο και, κατά την άποψη του, όχι απόλυτα αξιόπιστο.\nΠάντως, σε μια συνέντευξή του το 2013 ανέφερε πως δεν ήταν ποτέ βέβαιος ότι ο συναγερμός ήταν λανθασμένος. Αντίθετα ένιωσε πως η πολιτική κυρίως εκπαίδευση του ήταν αυτή που τον βοήθησε να πάρει τη σωστή απόφαση. Εάν δεν βρισκόταν ο ίδιος στο πόστο του παρατηρητή, αλλά κάποιος από τους υπόλοιπους συναδέλφους του οι οποίοι ήταν επαγγελματίες στρατιωτικοί με καθαρά στρατιωτική εκπαίδευση και πειθαρχία, είναι πολύ πιθανό πως θα είχαν αναφέρει τον συναγερμό πυρηνικής επίθεσης στους προϊσταμένους τους, κάτι που πιθανώς θα οδηγούσε στη διαδικασία της πυρηνικής ανταπόδοσης με τη σοβιετική εκτόξευση -πραγματικών- πυραύλων εναντίον των ΗΠΑ και την αλυσιδωτή αντίδραση της παρόμοιας ανταπόδοσης από τις Ηνωμένες Πολιτείες, αυτή τη φορά στα αλήθεια.\nΜετά τη γνωστοποίηση του περιστατικού στους ανωτέρους του, ο Πετρόφ ανακρίθηκε εντατικά από τους προϊσταμένους του σχετικά με την απόφασή του. Στην αρχή, του δόθηκαν συγχαρητήρια για την απόφασή του και η πως η σωστή κρίση του αξιολογήθηκε αναλυτικά, ενώ του τάχθηκε πως θα λάβει και ανταμοιβή. Ωστόσο θυμάται επίσης πως επιπλήχθηκε αυστηρά για τη μη σωστή συμπλήρωση της αναφοράς του στο ημερολόγιο συμβάντων, κάτι που πιθανώς αποτελούσε ένα απλό πρόσχημα για επίπληξη και την τήρηση των τύπων.\nΤελικά, δεν έλαβε κάποια ανταμοιβή ή βράβευση, καθώς το περιστατικό με το σφάλμα στο σύστημα έγκαιρης προειδοποίησης, μαζί με κάποια άλλα σφάλματα που επίσης ανακαλύφθηκαν μετέπειτα, εξέθεταν τους προϊσταμένους του καθώς και το σημαίνον επιστημονικό προσωπικό οι οποίοι ήταν υπεύθυνοι για το σύστημα, έτσι αν ο Πετρόφ ανταμειβόταν επισήμως, οι προϊστάμενοι και οι επιστήμονες θα έπρεπε να τιμωρηθούν, κάτι που κρίθηκε πως θα έκανε περισσότερο κακό παρά καλό. Ο Πετρόφ μετακινήθηκε σε ένα λιγότερο ευαίσθητο πόστο και συνταξιοδοτήθηκε πρώιμα, αν και ο ίδιος τόνισε πως ποτέ δεν εκδιώχθηκε από τη θέση του ή πως έπαθε νευρικό κλονισμό, όπως κάποια δυτικές ενημερωτικές πηγές ανέφεραν.\nΔεν είναι ακριβώς ξεκάθαρο το ποιος ήταν ο στρατιωτικός ρόλος του Πετρόφ στο περιστατικό αυτό, πέρα από το ότι ο ρόλος του ήταν κρίσιμος ως προς την γνωστοποίηση του συναγερμού προς το Σοβιετικό στρατιωτικό επιτελείο το οποίο θα αξιολογούσε την κατάσταση και θα έπαιρνε την τελική απόφαση μαζί με την ανώτατη πολιτική ηγεσία. Εξακολουθεί να θεωρείται πιθανό πως η απόφαση του επιτελείου, δεδομένου του πολύ μικρού χρόνου που θα είχαν για την αξιολόγηση του συμβάντος, θα ήταν να προχωρήσουν σε ανταποδοτικό χτύπημα.\nΣτις 21 Μαΐου 2004 δόθηκε στον Πετρόφ το χρηματικό βραβείο των 1.000 δολαρίων από φιλανθρωπικό οργανισμό στο Σαν Φρανσίσκο των ΗΠΑ για τον ρόλο που διαδραμάτισε στην αποφυγή μιας παγκόσμιας καταστροφής.\nΤον Ιανουάριο του 2006 ο Πετρόφ ταξίδεψε στη Νέα Υόρκη όπου τιμήθηκε από τον Οργανισμό Ηνωμένων Εθνών καθώς και από έναν άλλο φιλανθρωπικό οργανισμό της πόλης.\nΤιμήθηκε επίσης το 2012 στο Μπάντεν-Μπάντεν της Γερμανίας και το επόμενο έτος με το Βραβείο της Δρέσδης (Dresden Preis) στη Δρέσδη, λαμβάνοντας παράλληλα και το χρηματικό ποσό των 25.000 δολαρίων του βραβείου.\nO θάνατός του έγινε γνωστός πριν από λίγες ημέρες, όταν ένας μπλόγκερ που τον είχε πείσει να πάει στη Γερμανία και να πει την ιστορία του ανέφερε ότι πήρε για να του ευχηθεί για τα γενέθλιά του και τον ενημέρωσαν πως είχε πεθάνει.\nΜάλιστα, σύμφωνα με τις ίδιες πληροφορίες, ο Πετρόφ πέθανε στις 19 Μαΐου, στο σπίτι του σε μια μικρή πόλη κοντά στη Μόσχα όπου ζούσε απομονωμένος τα τελευταία χρόνια…\nΒατόπουλος: «Όχι» 4η δόση για όλους σε λίγους μήνες αλλά ετήσιος εμβολιασμός


Notos Com: Η «διορία» διμήνου και το παζλ της χρηματοδότησης\nΤέλη Αυγούστου, βάσει του χρονοδιαγράμματος της συμφωνίας αναδιάρθρωσης, αναμένεται η δεύτερη δόση της ενδιάμεσης χρηματοδότησης για τον όμιλο. Το χαλαρό επενδυτικό ενδιαφέρον. Εντός στόχων η επιχειρησιακή λειτουργία της εταιρείας. Αύξηση 2% στον τζίρο το 2018.\nΔημοσιεύθηκε: 9 Ιουλίου 2019 - 09:01\nΔιορία διμήνου, ώστε να λάβει το δεύτερο τμήμα της ενδιάμεσης χρηματοδότησης και να συνεχίσει ομαλά την υλοποίηση του σχεδίου αναδιάρθρωσής της, «μετρά» η διοίκηση της Notos Com.\nΜε βάση τη συμφωνία -που αν και «παγωμένη» λόγω της υπαναχώρησης της Pillarstone, παραμένει εν ισχύ-, η εταιρεία αναμενόταν να λάβει στα τέλη Αυγούστου επιπλέον 7 εκατ. ευρώ, ως το δεύτερο τμήμα της προβλεπόμενης χρηματοδότησής της (καθώς ήδη είχαν καταβληθεί τα πρώτα 7 εκατ. ευρώ από την Pillarstone).\nΔεδομένης της υπαναχώρησης ωστόσο της πλατφόρμας της KKR, η εταιρεία αναμένει το αποτέλεσμα της διαπραγμάτευσης τραπεζών και Pillarstone με τους πιθανούς υποψήφιους αντικαταστάτες. Μέχρι στιγμής και σύμφωνα με πληροφορίες του euro2day.gr, ενδιαφέρον έχουν από κοινού εκφράσει η πλευρά του επιχειρηματία Σάμι Φάις και το βρετανικό fund M&G. Η βασική επιδίωξη των δύο πλευρών ήταν η χρηματοδότηση και ανάληψη των εξασφαλίσεων από το fund και η ανάληψη της επιχειρησιακής λειτουργίας από τον επιχειρηματία. Ωστόσο, σύμφωνα με διασταυρωμένες πληροφορίες, οι επαφές παρέμειναν σε αρχικό επίπεδο.\nΠέραν του χρηματοοικονομικού παζλ και τις προθέσεις τραπεζών και επενδυτών, η διοίκηση της εταιρείας συνεχίζει να υλοποιεί μέχρι κεραίας το πλάνο αναδιάρθρωσής της. Στο πλαίσιο αυτό, συγκρατεί κόστη αλλά ταυτοχρόνως αναπτύσσεται εμπορικά.\nΣύμφωνα με πληροφορίες, εκ μέρους της διοίκησης του ομίλου, το 2018 έκλεισε με οριακή αύξηση πωλήσεων κατά 2%, ενώ καταγράφηκε σημαντική αύξηση των κερδών EBITDA. Σημειώνεται ότι στη χρήση του 2017 (σ.σ. τελευταίος δημοσιευμένος ισολογισμός), ο τζίρος του ομίλου ανήλθε στα 120,566 εκατ. ευρώ, αυξημένος κατά 4,29% σε σχέση με το 2016, τα κέρδη προ τόκων, φόρων και αποσβέσεων μειώθηκαν κατά 85,6% στις 351 χιλ. ευρώ, ενώ οι συνολικές ζημίες μετά από φόρους διευρύνθηκαν στα 35,918 εκατ. ευρώ, εκ των οποίων 23,293 εκατ. ευρώ αφορούσαν την απομείωση του goodwill, έναντι ζημιών 14,521 εκατ. ευρώ το 2016.\nΣτη χρήση του 2019, η εταιρεία αναπτύσσει τον εμπορικό της σχεδιασμό και προγραμματίζει το άνοιγμα 2 ακόμη σημείων της αλυσίδας casual ένδυσης American Eagle, τα οποία θα προστεθούν στο δίκτυο 8 σημείων που ήδη ελέγχει ο όμιλος. Υπενθυμίζεται ότι παρά την κρίση, η εταιρεία διατήρησε το σύνολο των αντιπροσωπειών της, τόσο ένδυσης και υπόδησης, όσο και καλλυντικών (Lacoste, American Eagle, Gant, Nautica, Polo Ralph Lauren, Chanel, Lancaster, Sisley, Clarins κ.α.).\nΣύμφωνα με στελέχη της διοίκησης της εταιρείας, ο περιορισμός του πιστωτικού ορίου προς τον όμιλο από την Euler Hermes αφορούσε μόνο έναν εγχώριο πελάτη. Πέραν αυτής της εξέλιξης, ο όμιλος εξυπηρετεί κανονικά υποχρεώσεις και εμπορικές συναλλαγές.\nΣτη «φάση 2» μπαίνουν οι διαπραγματεύσεις ΗΠΑ-Κίνας *Στο επίκεντρο οι επιδοτήσεις\nΑγροτικά προϊόντα από τις ΗΠΑ αξίας $200 δισ. θα αγοράζει η Κίνα -Ενισχύει τις αγορές\nΜνούτσιν: Στη Δεύτερη Φάση του εμπορικού ντιλ θέματα τεχνολογίας και κυβερνοασφάλειας


Γ. Νταντάμης: «Επενδύουμε στους νέους.Δίνουμε λόγο και ρόλο στη νέα γενιά» – Pieria Social\nΔιάλογο με νέες και νέους είχε το βράδυ της Μ. Τρίτης, σε καφέ της Κατερίνης, ο υποψήφιος Δήμαρχος Γιώργος Νταντάμης. Ο επικεφαλής του ανεξάρτητου συνδυασμού «Ανανέωση Τώρα» πραγματοποίησε συνάντηση με τη νεολαία και ανέπτυξε τον οραματισμό, τους στόχους και τις δεσμεύσεις του για τη νέα γενιά. Η συνάντηση εξελίχθηκε σε ανοιχτή συζήτηση με τους νέους να παίρνουν το λόγο και να τοποθετούνται για το πως βλέπουν και τι ζητούν από τη δημοτική αρχή.\n«Το βλέμμα μας είναι στραμμένο στους νέους. Πιστεύουμε στη νέα γενιά και θέλουμε να την ενεργοποιήσουμε. Επενδύουμε στη νέα γενιά. Της δίνουμε λόγο και ρόλο. Σας ευχαριστώ που σήμερα δώσατε το παρών σ’ αυτή τη συνάντηση, για τις σκέψεις, τις αγωνίες και τα θέλω που μας καταθέσατε», είπε στους νέους ο κ. Νταντάμης και συνέχισε: «Θέλουμε να δημιουργήσουμε τις προϋποθέσεις για να μείνετε στον τόπο σας. Η δημιουργία ενός Δήμου με ταυτότητα και αναπτυξιακή προοπτική είναι στις προτεραιότητές μας για να δημιουργήσουμε θέσεις εργασίας. Από τις βασικές μας προτάσεις είναι η αναμόρφωση του Σιδηροδρομικού Σταθμού Κατερίνης σε μία «Τεχνόπολη», σε πολυχώρο πολιτισμού, δράσεων για τη νεολαία. Μια εικόνα με πολλαπλασιαστική αξία, μια ζωντανή διαφήμιση για όλους τους ταξιδιώτες μέσω σιδηρόδρομου».\nΟι Προγραμματικές Θέσεις / Δεσμεύσεις του συνδυασμού «Ανανέωση Τώρα» για τη νεολαία\nΣε εξέλιξη το έργο «Διαμόρφωση περιβάλλοντος χώρου κοινωφελών κτιριακών υποδομών ιδιοκτησίας Ιεράς μητροπόλεως κίτρους, Κατερίνης και Πλαταμώνος» από την Περιφερειακή Ενότητα Πιερίας


Πώς δημιουργήθηκαν οι μυστικές εταιρείες; - Δίοδος - Η Πύλη της γνώσης και της πληροφορίας\nΑρχικήΈρευνα & ΓνώσηΓνώσεις & ΈρευναΤο άγνωστο «Πέιραμα της Καστέλλας» και τα μυστικά του\nΔημιουργια : 16 Απριλίου 2018 / Προβολες : 1315 - Κατηγορία : Γνώσεις Έρευνα\nΤο παλαιότερο γνωστό έγγραφο που έχει βρεθεί χρονολογείται από το 1300 και μέχρι τις αρχές του 1700 υπήρχαν ήδη στο Λονδίνο τέσσερεις στοές.\nΗ εταιρεία εξαπλώθηκε ταχύτατα και περιλαμβάνει μέλη από όλες τις κοινωνικές τάξεις.\nΟι τέκτονες γιορτάζουν στις 24 Ιουνίου τα 300 χρόνια του ελευθεροτεκτονισμού.\nΓνωστοί τέκτονες υπήρξαν ο Βενιαμίν Φρανγκλίνος, ο Τζορτζ Ουάσινγτον, ο Τζ. Έντγκαρ Χούβερ και ο Όσκαρ Γουάιλντ.\nΤο Τάγμα των Ναών της Ανατολής (ΟΤΟ) ιδρύθηκε στις αρχές του 20ου αιώνα από τον Carl Kellner και τον Theodor Reuss.\nΟ διάσημος μυστικιστής Aleister Crowley υπήρξε μέλος και στη συνέχεια επικεφαλής της οργάνωσης.\nΗ εταιρεία έχει πολλά κοινά στοιχεία με τον τεκτονισμό αλλά μετά τον Crowley στράφηκε περισσότερο προς τον μυστικισμό.\nΣτις αρχές του 1600 δημοσιεύθηκαν μια σειρά από έγγραφα μανιφέστα τόσο στη Γερμανία όσο και σε άλλες ευρωπαϊκές χώρες.\nΠεριείχαν στοιχεία από άλλες θρησκείες, όπως η Καμπάλα και προσέλκυσαν μεγάλο ενδιαφέρον λόγω της αστάθειας που επικρατούσε στην Ευρώπη και της ελπίδας που έδιναν στον κόσμο οι αλχημιστές ότι θα μπορούσαν να λύσουν πολλά από τα προβλήματα που μάστιζαν την γηραιά ήπειρο.\nΗ εταιρεία υπάρχει μέχρι σήμερα και ασχολείται με τις χριστιανικές διδαχές και τη φιλοσοφία.\nΗ αδελφότητα του θανάτου (Skull and Bones στα αγγλικά) ιδρύθηκε στο Πανεπιστήμιο Γέιλ το 1832 από τους φοιτητές William Huntington Russell και Alphonso Taft.\nΈχουν λεχθεί πολλές θεωρίες σχετικά με τον λόγο που δημιουργήθηκε.\nΕπισήμως οι Illuminati ιδρύθηκαν στη Γερμανία το 1776 από τον καθηγητή θεολογίας Adam Weishaupt ο οποίος ήθελε να περιορίσει την θρησκευτική επιρροή στην καθημερινή ζωή και να ενθαρρύνει την επανάσταση εναντίον της μοναρχίας.\nΟ Carol Theodore, ο τότε μονάρχης της Βαυαρικής επαρχίας αντιλήφθηκε την υπαρξη και τους σκοπούς της μυστικής εταιρείας το 1784 και κήρυξε εκτός νόμου όλες τις μυστικές αδελφότητες αναγκάζοντας την οργάνωση να λειτουργήσει μυστικά.\nΣήμερα η αδελφότητα των Illuminati είναι συνώνυμο της απόλυτης μυστικής εταιρείας.\nΔιάσημοι όπως ο Jay-Z και η Beyonce, η Serena Williams, ο Barack Obama και η Madonna έχουν αποτελέσει αντικείμενο φημολογιών και συνωμοσιών σχετικά με τους Illuminati συνήθως με αρνητική χροιά.\nΟι Carbonari ήταν μια ομάδα επαναστατών από την Ιταλία στις αρχές του 1800 και ιδρύθηκαν με στόχο την αντίσταση στην συντηρητική ιταλική κυβέρνηση.\nΣυμμετείχαν ενεργά στις ιταλικές επαναστάσεις της εποχής εκείνης και επηρέασαν αντίστοιχες ομάδες στις γειτονικές χώρες.\nΛέγεται πως έπαιξαν πρωταρχικό ρόλο στην ιταλική ένωση ο 1861.\nΗ συγκεκριμένη εταιρεία ξεκίνησε στο Σαν Φρανσίσκο το 1872 και αποτελείτο αρχικά από συγγραφείς, καλλιτέχνες και μουσικούς σε μια προσπάθεια να έρθουν κοντά οι άνθρωποι της τέχνης.\nΣύντομα τα μέλη έπαψαν να είναι μόνο καλλιτέχνες και συμπερίληφθηκαν σε αυτά επιχειρηματίες και άλλες ηγετικές φυσιογνωμίες.


Brass Against: Ο Τραμπ είναι εφιάλτης, αλλά οι Αμερικανοί «κοιμούνται» | Η Εφημερίδα των Συντακτών\nΤο μήνυμά τους άκρως πολιτικό, η μουσική τους όσο πιο δυνατή μπορεί να γίνει και η σύνθεσή τους μοναδική. Δυνατά πνευστά με σκληρές κιθάρες και τρομερά φωνητικά συνθέτουν το μουσικό μείγμα των Brass Against οι οποίοι διασκευάζουν σημαντικά πολιτικά τραγούδια και, λίγο πριν εμφανιστούν σε Θεσσαλονίκη και Αθήνα, αναφωνούν «ήρθε η ώρα να αντιδράσουμε απέναντι στο σύστημα».\nΗ efsyn city μίλησε με τον άνθρωπο που είχε την ιδέα να μαζέψει τόσους εξαιρετικούς μουσικούς και να δημιουργήσει ένα δυναμικό σχήμα. Ο κιθαρίστας των Brass Against Brad Hammond μας περιγράφει την «εφιαλτική» Αμερική του Ντόναλντ Τραμπ, αναγνωρίζει ορισμένους πολιτικούς ως την ελπίδα του μέλλοντος, αλλά «καταγράφει» το απόλυτο πολιτικό soundtrack.\nΠαίζετε τραγούδια που είναι γνωστά για τον δυναμικό ήχο τους και τις «τεράστιες κιθάρες». Πόσο δυνατή μπορεί να είναι μία brass band;\nΕίμαστε αρκετά δυνατοί, αλλά κάνουμε ότι μπορούμε για να κρατήσουμε τις δυναμικές μας. Είμαστε 8 – 9 άτομα επί σκηνής και είναι ένας πολύ «γεμάτος» ήχος. Τα πνευστά (brass) προσθέτουν αρκετά και έχουμε και την ηλεκτρική κιθάρα.\nΠαίζετε τραγούδια με δυνατά πολιτικά μηνύματα. Υπάρχουν σκέψεις για δικό σας υλικό;\nΝαι αυτός είναι ο στόχος μας για φέτος. Θέλουμε κυκλοφορήσουμε κάτι που να αισθανόμαστε ότι είναι αντάξιο του υλικού που παίζουμε τώρα. Ελπίζουμε να κυκλοφορήσουμε τουλάχιστον ένα EP με δικό μας υλικό.\nΕίναι η κολεκτίβα ο μοναδικός τρόπος για έναν μουσικό να στείλει το μήνυμά του και να επιβιώσει ως καλλιτέχνης;\nΜε αυτή τη μπάντα έχουμε βρει πολλούς σπουδαίους μουσικούς που συνεργάζονται για έναν κοινό σκοπό. Έχουμε, όμως, και solo project και γράφουμε μουσική ατομικά.\nΟι σκέψεις σας για την εποχή Ντόναλντ Τραμπ στις ΗΠΑ;\nΕφιάλτης. Έχουμε έναν ρατσιστή, μισογύνη, εθνικιστή και παρουσιαστή ριάλιτι για πρόεδρο. Ο λόγος που ξεκινήσαμε αυτή τη μπάντα είναι για να κάνουμε κάτι με τους Rage Against The Machine απέναντι στην διακυβέρνησή του. Δεν υπάρχει πάτος με αυτόν τον πρόεδρο, μας σοκάρει κάθε μέρα.\nΟι σκέψεις σας για τις ΗΠΑ πριν την εποχή του Ντόναλντ Τραμπ;\nΒασικά, τώρα ακόμη και και ο Τζόρτζ Μπους Τζούνιορ δείχνει καλός (και ήταν απαράδεκτος). Οι ΗΠΑ έχουν υπάρξει αρκετά «αρπακτικές» κατά τη γνώμη μου και όλοι έχουμε πεθυμήσει τον Ομπάμα, παρά τα μειονεκτήματά του.\nΥπάρχει κάποιο κίνημα ενεργό στην άλλη πλευρά του Ατλαντικού;\nΝομίζω ότι όλοι εδώ «κοιμούνται». Αλλά έχουμε αρκετούς νέους πολιτικούς που βρίσκονται σε άνοδο, όπως η Αλεχάντρια Οκάσιο Κορτέζ. Η Καμάλα Χάρις μόλις ανακοίνωσε ότι θα βάλει υποψηφιότητα για Πρόεδρος και από τα όσα έχουμε δει μέχρι στιγμής είναι εξαιρετική. Πραγματικά ήθελα να κατέβει υποψήφια.\nΣε ποια μορφή πολιτικής δράσης θα θέλατε να είναι η μουσική σας soundtrack;\nΣίγουρα στην καμπάνια της Αλεχάντρια! Ο αγώνας της αξίζει πραγματικά!\nΜπορείτε να μας πείτε τα πέντε πιο πολιτικά τραγούδια κατά τη γνώμη σας;\nΈρχεστε για πρώτη φορά στην Ελλάδα, μία χώρα που έχει βιώσει τη σκληρή πλευρά της πολιτικής τα τελευταία χρόνια με σκληρά οικονομικά μέτρα που επιβλήθηκαν, αλλά και σε μια χώρα που βρίσκεται στο επίκεντρο της προσφυγικής κρίσης. Έχετε κάποιο μήνυμα;\nΕλάτε στη συναυλία μας αν μπορείτε, θα τα δώσουμε όλα για εσάς!\nΟι Brass Against εμφανίζονται αυτή την εβδομάδα σε Θεσσαλονίκη και Αθήνα.\nΣΥΝΕΝΤΕΥΞΕΙΣ 25.01.2019, 21:39\nMerlin' s music box: Το μουσικό φανζίν είναι ανάγκη έκφρασης μέσα από συλλογική προσπάθεια\nΦανζίν. Ένας όρος που έρχεται από προηγούμενες δεκαετίες και ίσως στο μικρότερο ηλικιακά κοινό να μην λέει πολλά, όμως σε εκείνους που γνώρισαν και λάτρεψαν τη μουσική πριν από την έκρηξη του Διαδικτύου...\nΣΥΝΕΝΤΕΥΞΕΙΣ 11.03.2017, 15:00